title: बुद्धचरित

text: वह इक्ष्वाकु वंश का चन्द्रमा अराड मुनि के आश्रम में गया। मुनि ने उसको आदरपूर्वक बैठाया तथा कहा कि शिष्य को अच्छी तरह जान लेने के बाद शास्त्र का वर्णन किया जाता है लेकिन मैं तुम्हारे उद्योग से प्रसन्न हूँ और तुम्हारी परीक्षा नहीं करूँगा। तब कुमार के प्रेमपूर्वक आग्रह करने पर मुनि ने प्रकृति, विकृति, अहंकार, बुद्धि, पञ्च महाभूत, क्षेत्र, क्षेत्रज्ञ, मोह, माया, सन्देह, अभिसम्पलव, ज्ञान, अज्ञान, विषाद इत्यादि का शास्त्र रीति से उपदेश किया। मुनि ने बताया कि "द्रष्टा, श्रोता, ज्ञाता, कार्य एवं कारण मै ही हूँ" - ऐसा मानता हुआ व्यक्ति संसार में भटकता है। ये ही पुनर्जन्म के हेतु हैं। हेतु के अभाव में फल का अभाव होता है। बुद्धिमान को चार बातें अच्छी तरह जाननी चाहिए- प्रतिबुद्ध, अप्रयुद्ध, व्यक्त एवं अव्यक्त। क्षेत्रज्ञ इनको अच्छी तरह जानता है। अतः वह अक्षर पद पाता है। इसीलिए ब्रह्मवादी बह्ममचर्य का आचरण करते हैं। इस प्रकार अराड ने ब्रह्म और मोक्ष की भी व्याख्या की और कहा कि मैंने आपको मोक्ष और उपाय भी बताया, यदि आपकी रूचि हो तो ग्रहण करें। किन्तु यह व्यक्ति अराड का धर्म जानकर सन्तुष्ट नहीं हुआ। "यह धर्म अपूर्ण है" - ऐसा जानकर वहाँ से चला गया। वह विशेष जानने की इच्छा से उद्रक के आश्रम में गया किन्तु आत्मा को स्वीकार करने के कारण उसका भी दार्शनिक विचार उसने ग्रहण नहीं किया। इसके बाद कल्याण की इच्छा से निश्चय करके वह राज ऋषि गय के पास नगरी नामक आश्रम गया तथा आनन्द पाने वाला मुनि ने नैरञ्जना नदी के तट पर निवास किया। वहाँ उसने पाँच भुक्षुओं को देखा। तदनन्तर वह निराहार रह कर छः वर्ष तक दुष्कर तप करते हुए अपने को कृश किया। संसार से डरने वाला वह मुनि "कठिन तपस्या से सत्य ही शरीर को व्यर्थ कष्ट होता है" - ऐसा सोचते हुए विचार किया, यह धर्म न वैराग्य दे सकता है, न बोध, न मुक्ति। इस प्रकार चिन्तन कर वह कुछ खाने की इच्छा किया और नैरञ्जना नदी के तट से धीरे-धीरे ऊपर चढ़ा।


title: बुद्धचरित

text: उसी समय देवताओं से प्रेरित गोपराज की कन्या नन्दबाला वहाँ आयी और प्रसन्नता पूर्वक उनको पायस दिलवाया। पाँच भिक्षुओं ने उसे 'ब्रत भङ्ग' समझकर छोड़ दिया। तब बोध पाने के लिए निश्चय करके वह एक अश्वत्थ मूल में निश्चय के साथ गया। उसी समय गजराज के समान पराक्रमी 'काल' नामक महासर्प ने "बोधि प्राप्ति के लिए आया है" ऐसा जानकर उसकी स्तुति की। तब भुजङ्ग श्रेष्ठ के द्वारा स्तुति किये जाने पर "जब तक कृतार्थ नहीं हो जाऊँगा तब तक पृथ्वी पर इस आसन को नहीं तोड़ूँगा" ऐसा निश्चय करके उत्तम अचल एवं सोये हुए सर्प के फण के समान पिण्डाकार पर्यङ्क आसन उस महावृक्ष के मूल में बाँधा।


title: बुद्धचरित

text: राजर्षि वंश में उत्पन्न होने वाले उस महर्षि के मोक्ष के लिए वहाँ प्रतिज्ञा पूर्वक बैठ जाने पर संसार तो प्रसन्न हुआ किन्तु सद्धर्म का शत्रु मार भयभीत हुआ। कामदेव के विभ्रम, हर्ष एवं दर्प तीन पुत्र तथा अरति, प्रीति एवं तृषा तीन कन्यायें हैं। अपने पुत्रों और कन्याओं के द्वारा खिन्न मन का कारण पूर्छ जाने पर वह कहा कि यह मुनि निश्चय का कवच एवं सत्य रूप धनुष धारण कर बुद्धिरूप बाण तान कर हमारे विषयों को जीतना चाहता है। अतः मुझे यही दुःख है।


title: बुद्धचरित

text: इस प्रकार अपने दुख का कारण बताकर वह कामदेव, पुष्प, धनुष एवं संसार को मोहित करने वाले पाँच वाणों का प्रहार किया किन्तु उस मुनि ने उसकी उपेक्षाकर दी। तब कामदेव अपने पुत्र एवं पुत्रियों को आगे कर प्रहार किया, इसकी परवाह मुनि के द्वारा न की गयी। आश्चर्यचकित मार अपनी सेना का स्मरण कर उसकी शान्ति को भंग करने का बहुत ही प्रयास किया जिससे संसार में सद्धर्मीयों के बीच दुःखमय वातावरण हो गया। किन्तु इस प्रकार कामदेव के द्वारा दुष्टता किये जाने पर आकाश से एक जीव विशेष ने आकाशवाणी के माध्यम से कहा, "हे कामदेव! व्यर्थ परश्रिम मत करो। हत्यारापन छोड़ो, शान्त हो जाओ। तुम इसे उसी प्रकार नहीं डिगा सकते हो जिस प्रकार सुमेरु को हवा।" तब उसका वचन सुनकर वह मार महामुनि की अचलता देख निष्फल प्रयास वाला होकर वहाँ से चला गया। उसकी सेना भी वहाँ से लौट गयी। इस प्रकार मार के सेना सहित चले जाने एवं मुनि की विजय होने पर आकाश से सुगन्धित जल युक्त पुष्प वृष्टि हुयी।


title: बुद्धचरित

text: इसके बाद उस ध्यान निपुण ने मार की सेना को धैर्य एवं शान्ति से जीतकर परमतत्व जानने की इच्छा से ध्यान लगाया तथा सब प्रकार की ध्यान विधियों में पूर्ण प्रभुता प्राप्त करके प्रथम प्रहर में अपने पूर्व जन्मों की परम्परा का स्मरण किया। अमुक स्थान में मैं अमुक था। वहाँ से गिरकर यहाँ आया- इस प्रकार हजारों जन्मों को मानो प्रत्यक्ष अनुभव करते हुए स्मरण किया। द्वितीय प्रहर आने पर उस मुनि ने दिव्य चक्षु पाया। तब उसने उस दिव्य चक्षु से अखिल विश्व को देखा। उसने देखा कि नभचरों द्वारा नभचारी एवं जलचरों द्वारा जलचारी तथा स्थलचरों द्वारा स्थलचारी परस्पर सताये जाते हैं।


title: बुद्धचरित

text: इस प्रकार विचार कर वह महामुनि संसार के दुःख के कारणों एवं उसके विरोध का सम्यक ज्ञान प्राप्त किया। तदनन्तर उस मुनि ने पूर्व प्रतिज्ञा के अनुसार संसार में शान्ति के उपदेश की इच्छा की। तब उस मुनि के पास दो स्वर्गवासी देवता आये और महामुनि को संसार में उपदेश करने के लिए प्रेरित कर चले गये। तब मुनि ने जगत की मुक्ति के लिए अपना मन लगाया। दिशाओं के देवताओं ने आकर उस मुनि को भिक्षा पात्र दिये। मुनि ने प्रसन्नता पूर्वक उन सबको एक कर लिया। उस समय जाते हुए काफिले के दो सेठों ने उनकी पूजा कर प्रथम भिक्षा कराया। मुनि ने धर्म ग्रहण करने में समर्थ अराड एवं उद्रक को दिवङ्गत जानकर पाँच भिक्षुओं का स्मरण किया और भीमरथ की प्रिय मनोहर धन्य नगरी को जाने लगे। तब मुनि ने काशी जाने की इच्छा की और बोधि वृक्ष के ऊपर अपना शरीर घुमाकर सुदृढ एवं शुभ दृष्टि डाली।


title: बुद्धचरित

text: जब महात्मा बुद्ध काशी जाने लगे तब मार्ग में किसी अन्तःशुद्ध भिक्षु ने हाथ जोड़कर कहा, "हे सौम्य! आप देदीप्यामान तेज से तत्ववेत्ता की तरह शोभा पा रहे हैं, आप निश्चय ही इन्द्रियों पर स्वामित्व प्राप्त कर चुके हैं। आपका क्या नाम है? किस गुरू से यह उत्तम सिद्धि पाये है? तब भगवान ने बताया, "न मेरा कोई गुरू है, न सम्माननीय है, और न निन्दनीय है। मैने निवार्ण प्राप्त किया है। मुझे धर्म का स्वामी जानो। धर्मभेरी बजाने के लिए मैं काशी जा रहा हूँ। न सुख के लिए, न यश के लिए अपितु आर्तों की रक्षा के लिए। तत्पश्चात् वह भिक्षु मन ही मन प्रशंसा करता हुआ अपने गन्तव्य को चल दिया और महात्मा बुद्ध वहाँ से काशी जाकर महानाम, अश्वजित, वाष्प, कौण्डिन्य एवं भद्रजित नामक ये पाँच भिक्षु जहाँ थे, वहाँ गये। ये लोग उनको देखकर कहने लगे बुद्ध आ रहा है, तपभ्रष्ट है, हम लोग इसका सत्कार नहीं करेंगे। लेकिन भगवान के आने पर वे लोग शिष्य भाव को प्राप्त हो गये लेकिन नाम लेकर बोलना नही छोड़े। तब सुगत ने उन्हें शिष्टाचार एवं धर्म का उपदेश दिया, और पूछा कि क्या तुम लोगों को ज्ञान प्राप्त हुआ। तब मुनियों ने कहा, "हाँ हम सबको अवश्य ज्ञान प्राप्त हुआ।" उन लोगों ने उनकी भूरि-भूरि प्रशंसा की।


title: बुद्धचरित

text: इसके बाद उस सुगत ने मुनियों को दीक्षित किया। तदनन्तर यशनाम कुलपुत्र, जिसके मन में सोई स्त्रियों को देखकर क्षोभ उत्पन्न हुआ था, महात्मा बुद्ध ने उसको उपदेश देकर उसके साथ 54 व्यक्तियों को दीक्षित किया और विचरण करने का आदेश दिया तथा "मैं गया को जाता हूँ" ऐसा कहकर स्वयं भी चल दिया। वहाँ से जाकर सुगत ने मुनिश्रेष्ठ काश्यप को देखा। सुगत के निवास योग्य भूमि की याचना करने पर काश्यप ने ईर्ष्यावश मार डालने की इच्छा से वह अग्निशाला दी जिसमें करला सर्प रहता था। उस महासर्प ने शान्त बैठे उसको देखकर विष की ज्वालायें उगली, फिर भी न जलने पर वह महासर्प आश्चर्यचकित हो प्रणाम किया। आश्रम के लोगों में कोलाहल हुआ- "गौतम मर गया", लेकिन प्रातःकाल होने पर सुगत ने काश्य को भिक्षा पात्र में वह सर्प लाकर दिखाया। काश्यप आश्चर्यचकित हो गया। महात्मा बुद्ध ने काश्यप की बुराइयों को उपदेश-जल से धोकर उसे पवित्र किया। काश्यप का मत परिवर्तित होते देखकर औरूबिल्व भी अपने 900 शिष्यों के साथ सौगत धर्म स्वीकार किया। गय और नदी काश्यप के दो छोटे भाई भी इस धर्म को स्वीकार किये। गय-शीर्ष नामक पहाड़ पर सुगत ने तीनों काश्य बन्धुओं सहित अपने शिष्यों को निर्वाण का उपदेश किया। इसके बाद सुगत अपने पूर्व वचन के अनुसार तीन काश्यपों के साथ मगध राज्य को कृतार्थ करने के लिए राजगृह पधारे। सुगत को आते देख मगधराज ने आगे बढ़ नगरवासियों के साथ स्वागत किया। काश्यप को शिष्टता प्राप्त देख नगरवासियों में आश्चर्य हुआ। सुगत के आदेशानुार काश्यप ने नगरवासियों के सामने "मैं शिष्यता प्राप्त कर लिया हूँ, यही धर्म श्रेष्ठ है" ऐसा कह आकाश में उड़ गया। वह कहीं बजली की तरह चमका, कहीं बादल की तरह बरषा, कभी एक ही साथ दोनों काम किया। इस प्रकार यह निश्चय होने के बाद कि यह गौतम ही सर्वश्रेष्ठ धर्मज्ञ है, महात्मा बुद्ध ने धर्म का उपदेश किया। इस प्रकार मगध राज तथा सभी नगर वासी उस उपदेशामृत का पानकर कृतार्थ हो परमपद को प्राप्त किये।


title: बुद्धचरित

text: राजा विम्बसार ने वेणु वन में निवास के लिए बुद्ध ने निवेदन किया। महात्मा बुद्ध उस वन में शान्तचित्त हो रहने लगे। एक दिन अश्वजित नामक जितेन्द्रिय भिक्षु भिक्षा के लिए नगर में गया। रास्ते में जाते हुए उस भिक्षु को देखकर शारद्वती पुत्र कापिलेय सन्यासी ने बहुत से शिष्यों के साथ उससे कहा- हे सौम्य! तुम्हारे इस नवीन वेष को देखकर मेरा मन आश्चर्य में है। आपका गुरू कौनहै? उसकी शिक्षा क्या है? तब अश्वजित ने कहा मेरे गुरु महात्मा बुद्ध हैं। उनकी शिक्षा में भली प्रकार नहीं बता सकता क्योंकि मैं अभी नया हूँ लेकिन संक्षेप में सुनो। इस प्रकार कह उस अश्वजित ने सभी धर्मो को कारण से उत्पन्न होने वाला तथा निरोध और निरोध मार्ग की व्याख्या की। पहली बार ऐसा सुन वह ब्राह्मणश्रेष्ठ बड़ा प्रभावित हुआ। अश्वजित ने अपने धर्म का उपदेश किया। वह ब्राह्मण उसके साथ सुगत के पास आया। अश्वजित ने इनका परिचय बता प्रयोजन कहा। तदनन्तर सुगत ने भी धर्म का उपदेश किया। अश्वजित और मौद्गल्यायन ये दोनेा मुनि को प्रणाम कर क्रमशः नैतिक पद को प्राप्त किये। एक और काश्यपवंशीय धनी ब्राह्मण अपनी पत्नी और सम्पत्ति का त्यागकर शरणागत ग्रहण की।


title: बुद्धचरित

text: कोशल देश का सुदत्त नाम का विख्यात राजा मुनि के निवास को जनकर उनके पास आया। और दण्ड की भांति गिरकर प्रणाम किया। मुनि ने कहा हे राजन! तुम नैष्ठिक पद पाने के अधिकारी हो। जगत में बारम्बार जन्म, जरा एवं मृत्यु के दुःख को देखते हुए मुक्ति के लिए प्रयत्नशील हो जाओ। इस प्रकार सुगत ने राजा को उपदेश दिया। राजा उपदेश से परमपद का लाभ प्राप्त कर मुनि से विनम्र भाव से बोला, "हे मानद! मैं अपनी श्रावस्ती में आपके निवास के लिए विहार (मठ) बनवाना चाहता हूँ। अतः आप मुझ दीन पर कृपाकर वहाँ निवास कर हमें कृतार्थ करें। इस प्रकार राजा के कहने पर मुनि ने कहा, "जो अन्न दान देता है वह बल देता है, जो वस्त्र देता है वह सौन्दर्य देता है, किन्तु जो मुनियों को निवास देता है वह 'सब प्रकार का दान कर दिया' ऐसा कहलाता है। इस प्रकार वह स्वीकृति प्रदान की। स्वीकृति पाकर प्रसन्न राजा उपतिष्य के साथ वहाँ से चला गया। राजा ने जेतवन में जाकर जेत से खरीदने की इच्छा से प्रार्थना की। देने की न इच्छा वाला जेत बिहार की बात सुन तैयार हो गया। राजा ने विपुल धन देकर उस वन को खरीदकर शीघ्र ही उपतिष्य के निर्देशन में बिहार निर्माण प्रारम्भ करा दिया। वह विहार उस राजा के शक्ति की, उसके वैभव की, एवं उसके ज्ञान की, कीर्ति के समान हुआ।


title: बुद्धचरित

text: ज्ञान के द्वारा अनेकों शास्त्रज्ञों को जीतकर महात्मा बुद्ध राजगृह से अपने पिता के नगर में गये। पुत्र के आने का समाचार सुनकर राजा नगरवासियों के साथ आया। काषाय वस्त्र में देख राजा को बड़ा दुःख हुआ। जब बुद्ध ने देखा कि मेरे पिता मुझे पुत्र ही मानते हैं, तब यो तुरन्त योग बल से आकाश में उड़ गये। वहां वो कहीं बिजली की तरह चमके, कहीं मेघ की तरह बरषे। सब लोग आश्चर्यचकित हो गये। आकाश में स्थित हो उन्होंने उपदेश दिया। राजा से कहा कि हे राजन! पुत्रशोक त्यागकर धर्मानन्द प्राप्त करें। उस समय बहुत से लोगों ने घर त्यागने का निश्चय किया। अनेक राजकुमार कृमिल, नन्द, उपनन्द, अनिरुद्ध, आनन्द, देवदत्त, उपालि तथा राजा शुद्धोदन भी भाइयों पर राज्यभार छोड़ सौगत मत को ग्रहण किया। उन दीक्षितों तथा पुरवासियों के साथ बुद्ध नगर में गये। नगर की स्त्रियाँ विलाप करते हुए उन्हें देख रही थीं लेकिन बुद्ध अनासक्त भाव से भिक्षा लेकर न्यग्रोध वन को चले गये।


title: बुद्धचरित

text: महात्मा बुद्ध कपिलवस्तु में कुछ समय निवास करके प्रसेनजित के रम्य नगर में गये, वहाँ से जेतवन को गये। वहाँ राजा सुदत्त ने कलश में जल लेकर, तथागत की पूजा कर, जेतवन उन्हें दे दिया। उस समय दर्शन की इच्छा से राजा प्रसेनजित वहाँ आया ओर प्रणाम कर कहा, हे दयासिंधो! मुझ अधम को निरन्तर आपका दर्शन होता रहे। हे साधो! मैं राग और राजधर्म से अत्यन्त पीड़ित हूँ। इस प्रकार प्रसेनजित की बात सुन, बुद्ध ने उसको उपदेश दिया तथा कहा, "सद्धर्म में मन लगाओ, साधुओं का सत्संग करो।" इस प्रकार मुनि का उपदेश ग्रहण कर राज्य को नश्वर समझकर वह राजा श्रावस्ती को लोटे गया।


title: बुद्धचरित

text: पण्डितों एवं राजा के अनुरोध पर सौगत चमत्कार दिखाते हुए आकाश में सूर्य की तरह उदित हुए। इस प्रकार आश्चर्यजनक शक्तियों का प्रदर्शन कर महात्मा बुद्ध अपनी माता को धर्म की दीक्षा देने के लिए स्वर्ग चले गये। वहाँ दीक्षा देकर उन्होंने चातुर्मास किया एवं देवों से भिक्षा ग्रहण कर फिर पृथ्वी की ओर प्रस्थान किया।


title: बुद्धचरित

text: स्वर्ग में अपनी माता तथा देवों को दीक्षा देने के बाद तथागत ने अन्य दीक्षा पाने योग्य लोगों को दीक्षित करने के लिए पृथ्वी पर भ्रमण किया। भ्रमण में अनेक राजाओं, यक्षों और ब्राह्मणों को अपने धर्म में दीक्षित किया जिससे उनकी प्रतिष्ठा बहुत बढ़ गयी। बुद्ध की इस बृद्धि को देख ईर्ष्यावश देवदत्त संघ में फूट डाल दिया। उनको मार डालने की इच्छा से एक हाथी, जो मतवाला था, को ललकारा। लोगों में हाहाकार मच गया, लेकिन वह मतवाला होथी सुगत के पास जाकर शान्त हो गया। सुगत ने उसके मस्तक पर हाथ फेरा। सुगत ने गंधार नगर में रहनेवाले एक विषधर को भी विषहीन और जितेन्द्रिय बना दिया। इस प्रकार मुनि ने अजातशत्रु आदि अनेक राजाओं नर-नारियों को दीक्षित एवं अद्भुत चमत्कार कर संसार में एक नयी धर्मधारा प्रवाहित की। देवदत्त निन्दित कार्य कर विगर्हणा को प्राप्त हुआ।


title: बुद्धचरित

text: महात्मा बुद्ध कुछ समय बाद राजगृह से पाटलिपुत्र को आये। मगधराज के मंत्री वर्षकार के द्वारा लिच्छवियों के लिए निर्मित एक किले में देवताओं द्वारा स्वर्ग से धन लाये जाते तुए देखकर बुद्ध ने उसे "विश्व में यह प्रमुख नगर होगा", ऐसा कहा। वर्षकार ने विधिवत उनकी पूजा की। वहाँ से ये गङ्गा के किनारे आये। जिस द्वार से निकले उस द्वार का नम गौतम द्वार हुआ। वो मुनि अपने योग बल से गङ्गा के उस पार आकाश मार्ग से चले गये। उस स्थान का नाम गौतम तीर्थ हुआ। वहीं से कुटी ग्राम में जाकर शम धर्म का उपदेश कर नदी ग्राम को गये, वहीं से वैशाली नगरी में जाकर आम्रपाली के उपवन में कुछ दिन ठहरे। मुनि आगमन का समाचार सुनकर आम्रपाली दर्शन हेतु यहाँ आयी। आम्रपाली को आते देख अपने शिष्यों को उपदेश दिया कि दुर्बलों के मन को पीड़ित करने वाली आम्रपाली आ रही है। अतः तुम लोग बोध रूपी औषधि से स्वयं को संयत करके ज्ञान में स्थिर हो जाओ। इस प्रकार उपदेश करते ही आम्रपाली आ गयी। मुनि को प्रणाम कर वह हाथ जोड़ बैठ गयी। मुनि ने कहा, "युवा स्त्रियों में धर्म की जिज्ञाषा बहुत कठिनाई से होती है, वैठो"। फिर धर्म का उपदेश किया।


title: बुद्धचरित

text: तदनन्तर आम्रपाली के घर चले जाने पर मुनि आगमन का समाचार सुनकर लिच्छवियों ने वहाँ दर्शन हेतु पधारा। जाकर लिच्छवियों ने प्रणाम कर भूमि पर आसन ग्रहण किया। उनका राजा सिंहासन पर। तब महात्मा बुद्ध ने प्रसन्न हो जन्म, जरा, मृत्यु आदि महाव्याधि से मुक्ति पाने के लिए तत्वज्ञानरूप दिव्य औषधि प्रदान किया। लिच्छवियों ने प्रणाम कर घर ले जाने की उत्सुकता से निवेदन किया। लेकिन "आम्रपाली को बचन दे चुका हूँ" ऐसा कह मुनि ने आम्रपाली का आतिथ्य स्वीकार किया। वहाँ से चातुर्मास व्रत के बाद सर्वज्ञ मुनि पुनः वैशाली लौट आये और मर्कट नामक सरोवर के तट पर बैठ गये। वहाँ वृक्ष मूल में बैठे मुनि को देखकर मार उनके पास आकर बोला, "हे मुनि! नैरञ्जना के तट पर मैने कहा था अब आपका कार्य समाप्त हो चुका है। निर्वाण में मन लगाइये। तब आपने कहा था, जब तक पापियों का उद्धार न कर लूँ, तब तक नहीं। अब तो निर्वाण लें। तब मुनि ने कहा, "आज से तीसरे महीने मैं निर्वाण लूंगा। सोचो मत। मार वहाँ से चला गया। इसके बाद मुनि ने देह से वायु को खींचकर चित्त में लाकर चित्त को प्राण में समाधान करके प्राण को योग से जोड़ दिया। उस समय पहाड़ों सहित पृथ्वी हिल गयी। तब मुनि ने ऐसा संक्षोभ देख कहा, "अब मैं भयवन्धन देने वाली आयु से निकल चुका हूँ।"


title: बुद्धचरित

text: आनन्द उस भूकम्प को देखकर काँप गया और सर्वज्ञ से कारण पूछा। तब महामुनि ने कहा मेरा भूलोक का निवास समाप्त हो चुका है। भूकम्प का यही कारण है। अब मेरी आयु मात्र तीन महीने शेष है। ऐसा सुनकर आनन्द को मर्माघात जैसा शोक हुआ। तब बुद्ध ने कहा, "मैं शरीर रखूँ या त्यागूँ, दोनों मेरे लिए समान है। बुद्ध, धर्म मूर्ति होता है, मर्त्य देह से तुम्हें क्या लाभ?" ऐसा कहते हुए बहुविध उपदेश दिया। ऐसा उपदेश देने के बाद शीघ्र ही यह वृतान्त सुनकर लिच्छवि वहाँ पधारे। तब मुनि ने लिच्छवियों को समझाया, "समय पर सूर्य भी आकाश से गिर जाता है, देवलोक से देवता भी गिरते हैं, सैकड़ों इन्द्र समाप्त हो गये। यहाँ सदा कोई रहने वाला नही है।" ऐसा समझाते हुए तथा धर्मरत रहने का उपदेश देकर मुनि ने लिच्छवियों को घर जाने के लिए कहा। तब वो लिच्छवि पराधीन होकर सन्तप्त शरीर मृतक के समान घर लौटे।


title: बुद्धचरित

text: महात्मा बुद्ध को निर्वाण की इच्छा से वैशाली छोड़कर चल देने पर लिच्छवियों के राजा सिंह ने बहुत विलाप किये। महात्मा बुद्ध ने पीछे मुड़कर कहा, "हे भाई, हे वैशाली! इस जन्म में मैं पुनः नहीं देखूँगा। ऐसा कह पीछे आते हुए सबको लौटने को कहा और यहाँ से वो महात्मा भोगवती नगरी को गये। वहाँ कुछ क्षण रुक कर अनुचरों को कुछ उपदेश दिया। तदनन्तर महात्मा बुद्ध पावापुरी को गये। वहाँ मल्लों ने उनका स्वागत किया। यहाँ दयानिधि ने चुन्द के घर अन्तिम भोजन किया। वहाँ से चुन्द को उपदेश देकर वे कुशीनगर को गये। वहीं हिरण्यवती नदी में स्नानकर बुद्ध ने आनन्द से "शयन स्थान रचो" ऐसा आदेश दिया। तब उस स्थान में निर्वाण मुद्रा में बैठकर नरश्रेष्ठ ने कहा, "आनन्द! अब मेरे अन्तिम समय में दर्शन के लिए मेरे भक्त मल्लों को भी सूचना कर दो जिससे वो बाद में पश्चाताप न करें।" इस प्रकार मल्लों को बुलाकर महात्मा बुद्ध ने अपना अन्तिम उपदेश दिया तथा आलस्य छोड़कर विनय युक्त धर्म का आचरण करने को कहा। इस प्रकार मल्ल समूह मुनि की वाणी से बोध प्राप्त कर विषाद मन घर को आये।


title: बुद्धचरित

text: इसके बाद 'सुभद्र' नाम का एक त्रिदण्डी मुनि को देखने के लिए आया और कहा- "निर्वाण के अन्तिम क्षण में मुनि को मैं देखने के लिए आया हूँ। किन्तु 'यह धर्म पूछने के बहाने बाद-विवाद न कर दे', इस आशंका से आनन्द ने दर्शन से रोक दिया। तब लोगों के आशय को जानने वाले मुनि ने कहा, "हे आनन्द! उसको मत रोको"। मुनि के कहने पर वह दर्शन हेतु समीप गया और कहा, हे कृपापुंज! सभी दार्शनिकों से भिन्न आप अपना मार्ग हमको बतायें। तब बुद्ध ने उसको आरोग्य मार्ग को व्याख्याकर के बताया। तब उस विप्र ने बुद्ध मत को जानकर पूर्व मत का परित्याग कर उस उत्तम मन्त्र को स्वीकार किया और गुरु के निर्वाण के पहले ही प्राण त्याग दिया। संस्कार के ज्ञाता मुनि ने शिष्यों को उसका अन्तिम संस्कार करने को आदेश दिया। इसके बाद महात्मा बुद्ध ने अपने जाने के बाद अपने उपदेशों को ही श्रेष्ठ मानकर तदनुसार आचरण करने को कह अपना वह शरीर ध्यानविधि के सहारे छोड़ दिया और सदा के लिए शान्त हो गये।


title: बुद्धचरित

text: जब महात्मा बुद्ध सदा के लिए शान्त हो गये तब मल्लों ने उनके पार्थिव शरीर को स्वर्णमयी शिविका में रखा, और उस शिविका को कन्धे पर रख नगरद्वार से निकल कर हिरण्यवती नदी के पार मुकुट चैत्य के नीचे सुन्दर चिता रचा। उस समय आकाश से देवताओं ने सुन्दर नन्दन वन के पुष्पों की वर्षा की, गन्धर्वो ने नृत्य गीतादि किया। कुछ लोगों ने मुनि के स्तोत्रों का पाठ किया। इस प्रकार चिता पर शरीर रखकर तीन बार आग लगाने पर भी चिता नहीं जली क्योंकि उनका शिष्य कश्यप दर्शन के लिए आ रहा था। जब वह आया तब उसके दर्शन के बाद चिता स्वयं जल उठी। अग्नि ने मुनि के चर्म, मांस आदि जला दिये लेकिन हड्डियों को नहीं जला पाये। मल्लों ने उन हड्डियों को धोकर स्वर्ण कलश में रखकर अपने सुन्दर नगर में स्थापित किया।


title: बुद्धचरित

text: कुछ समय बाद पड़ोसी राजाओं के दूत मल्लों से उस मुनि की धातु को लेने के लिए आये। किन्तु मल्लों द्वारा देना अस्वीकार कर देने पर वे दूत राजाओं से जाकर कहे। तब सात राजाओं का समूह मल्लों पर चढ़ाई कर दिया। उसी समय 'द्रोण' नाम का एक ब्राह्मण आया और उनको समझाया। तब राजाओं ने कहा, "हम तो शान्ति चाहते ही हैं लेकिन ये मल्ल नहीं चाहते।" तब उस ब्राह्मण ने राजाओं से कहने के बाद मल्लों के पास जाकर उनको भी समझाया। मल्ल तैयार हो ये। मल्लों ने उस धातु का आठ भाग किया। सात भाग सात राजाओं को दिया तथा एक भाग अपने ले लिया। राजाओं ने उस धातु से सात स्तूप बनवाया। इस द्रोण ब्राह्मण ने अपने देश में स्तूप बनवाने के लिए केवल घट ले लिया तथा पिसल मुनि ने भक्ति के कारण केवल भस्म लिया। इस तरह पृथ्वी पर धातुगर्भित आठ, घटगर्भित नवाँ एवं भस्मगर्भित दसवाँ - ये दस स्तूप बने।


title: बुद्धचरित

text: कुछ समय बाद पाँच भिक्षुओं ने एक गोष्ठी कर आनन्द को निश्चित कर तथागत के उपदेश को फिर दुहराने के लिए कहा, जिससे वे उपदेश ग्रन्थ के रूप में प्रतिष्ठित किए गए। इसके बाद कालान्तर में धर्मप्रिय अशोक का जन्म हुआ। कुशल अशोक ने उन सात स्तूपों से मुनि की धातु लेकर एक दिन के अन्दर अस्सी हजार स्तूपों में क्रमशः स्थापित किया। रामपुर में आठवाँ स्तूप था, जहाँ विश्वासी सर्पो द्वारा उसकी रक्षा होती थी, उससे कोई भी धातु न ले सका। राज्य के विविध सुखोपभोग होने पर भी घर में रहते हुए विशुद्ध चित्त अशोक ने उत्तम धर्म लाभ किया। इस प्रकार जिस किसी ने मुनि का पूजन किया, करता है, करेगा, वह अवश्य उत्तम फल पाया, पाता है और पायेगा। जीवित मुनि को नमस्कार कर जो फल लोग पाते थे, वही फल धातु-पूजा से पावेंगे- इसमें संशय नहीं है।


title: बुद्धचरित

text: बुद्धचरित एक अत्यन्त ही महत्वपूर्ण ग्रन्थ है। इसमें जगह-जगह अनेक ऐतिहासिक तथ्य उपलब्ध होते हैं। इस ग्रन्थ का आधार ही एक इतिहास प्रसिद्ध व्यक्ति का जीवनचरित है। श्रीमद्भागवत भी कलियुग के सम्प्रवृत्त होने पर, बुद्ध को विष्णु के भावी अवतार के नाम से 'बौधावतार' घोषित कर भविष्यवाणी करता है-


title: बुद्धचरित

text: तथा बौध धर्म की भिन्नता होने पर भी आज भी अनेकों स्थितियों में सनातन धर्म के कर्मकाण्डों में संकल्प लेते समय "बौधावतरे" (बौद्धावतार में) बोला जाता है। अर्थात बुद्ध को भी विष्णु के अवतारों से पृथक् नहीं किया जा सकता। गीतगोविन्द स्तोत्र में भी- "केशव धृत बुद्ध शरीरं जय जगदीश हरे" ऐसा गान किया गया है जिससे ये विष्णु के अवतार सिद्ध होते हैं।


title: बुद्धचरित

text: हिन्दुओं के अनुसार भी विष्णु के अवतार, सिद्ध, अद्वितीय, विलक्षण प्रतिभा सम्पन्न महात्मा बुद्ध के वर्णन के साथ ही इस ग्रन्थ में कवि द्वारा रामायण, महाभारत एवं पुराणों एवं पालि साहित्य आदि में प्राप्त अनेकों ऐतिहासिक महापुरूषों, राजाओं एवं ऋषियों का उल्लेख संकेत रूप में प्राप्त होता है।


title: बुद्धचरित

text: बुद्ध के वैराग्यप्राप्ति का कारण था? इसका उत्तर राजकुमार के प्रथम विहार के समय मार्ग में जाते हुए वृद्ध को देखकर सारथी से पूछा गया प्रशन और सारथी द्वारा दिया गया उत्तर में मिल सकता है-


title: बुद्धचरित

text: सारथी ने इसका समुचित उत्तर दिया-


title: बुद्धचरित

text: सारथी ने पुनः कहा-


title: बुद्धचरित

text: जब राजकुमार द्वितीय विहार पर बाहर निकले तब उन्हीं देवताओं ने एक रोगी मनुष्य का सृजन कर उनके सामने दर्शाया। उसे देखकर गौतम ने सूत से पूछा-


title: बुद्धचरित

text: तब सूत ने उनसे कहा, " रोगाभिधानः सुमहाननर्थः" इति। ("रोगग्रस्त होना महान अनर्थ है।")


title: बुद्धचरित

text: राजकुमार के तृतीय विहार के समय देवताओं ने एक नया दृष्य प्रस्तुत किया जिसमें एक मृत मनुष्य के शव को चार मनुष्य उठा कर ले जा रहे थे। राजकुमार ने पूछा, "ये चार लोग क्या ले जा रहे हैं?" सूत ने उत्तर दिया-


title: बुद्धचरित

text: यह सुनकर गौतम का मन दुख से भर गया।


title: मैक्स मूलर

text: फ्रेडरिक मैक्स मूलर (Friedrich Max Müller; ०६ दिसम्बर १८२३ - २८ अक्टूबर १९००) एक जर्मनवासी थे जो ब्रिटिश ईस्ट इण्डिया कम्पनी के कर्मचारी थे। वे एक जर्मन भाषाविद, वेदों के ज्ञाता तथा प्राच्य विद्या विशारद थे। । वे पाश्चात्य शैक्षणिक भारतविद्या तथा तुलनात्मक धर्मशास्त्र के संस्थापक थे। उनका सम्बन्ध अनेक यूरोपीय तथा एशियाई संस्थाओं से था।


title: मैक्स मूलर

text: वह मैक्स मूलर ही थे, जिन्होंने ग्रामोफोन के आविष्कार के समय पहली आवाज ‘वेद मंत्र’ के रूप में रिकॉर्ड की थी।


title: मैक्स मूलर

text: 6 दिसंबर 1823 को मैक्स मूलर का जन्म जर्मनी के देसो नामक शहर में हुआ था। उनके पिता विल्हेम मूलर जाने-माने कवि थे। मैक्स मूलर जब 4 साल के हुए तो उनके पिता का निधन हो गया। 6 साल की उम्र में मैक्स मूलर ने जर्मनी के एक ग्रॉमर स्कूल में शिक्षा लेनी शुरू की। 1843 में उच्च शिक्षा की डिग्री हासिल की। इसके बाद से ही मैक्स मूलर, संस्कृत, ग्रीक, लैटिन, अरबी और फारसी जैसी प्राचीन भाषाओं की ओर रुचि दिखाने लगे।


title: मैक्स मूलर

text: 1846 में मैक्स मूलर इंग्लैंड पहुंच गए और संस्कृत पर अनुस्न्धान के साथ-साथ ऋग्वेद का अनुवाद करने लगे। यहां बुन्सेन और प्रो. एच.एच. विल्सन ने ऋग्वेद के अनुवाद में मैक्स मूलर की बहुत सहायता की। 1848 में ऑक्सफोर्ड विश्वविद्यालय में ऋग्वेद का मुद्रण शुरू हुआ और मैक्स मूलर ने इसी स्थान को अपना घर बना लिया। 1850 में मैक्स मूलर को ऑक्सफोर्ड विश्वविद्यालय में आधुनिक यूरोपी भाषा के प्रोफेसर की नौकरी मिल गई।


title: मैक्स मूलर

text: ऑक्सफोर्ड विश्वविद्यालय में रहते हुए मैक्स मूलर ने कई लेख लिखे, जिन्हें बाद में ‘चिप्स फ्रॉम ए जर्मन वर्कशाप’ शीर्षक से संग्रह रूप में प्रकाशित किया गया। 1859 में मैक्स मूलर ने ‘हिस्ट्री आफ एंशेंट संस्कृत लिटरेचर’ प्रकाशित की। मैक्स मूलर चाहता था कि ऑक्सफोर्ड में उसे संस्कृत विभाग का आचार्य बनाया जाए, लेकिन पद रिक्त होने के बाद भी मैक्स मूलर को नहीं चुना गया। वजह थी कि मैक्स मूलर विदेशी था। इस घटना से मैक्स मूलर को काफी गहरा झटका लगा। हालांकि, 1868 में मैक्स मूलर को भाषाशास्त्र का आचार्य बना दिया गया।


title: मैक्स मूलर

text: मैक्स मूलर ने 1861 और 1863 में ‘रॉयल इंस्टीट्यूशन’ के सामने भाषाविज्ञान सम्बन्धी कई व्याख्यान दिए। बाद में मैक्स मूलर के ये व्याख्यान ‘लेक्चर्स ऑन सायंस ऑफ लैंग्वेजज’ के नाम से प्रकाशित हुए। मैक्स मूलर ने भाषा विज्ञान को ‘भौतिक विज्ञान’ की श्रेणी में माना है, जबकि यह वस्तुत: ऐतिहासिक या सामाजिक विज्ञान की एक विद्या है। मैक्स मूलर ने भाषाशास्त्री के लिये संस्कृत के अध्ययन की आवश्यकता को इतना महत्व दिया कि उनके शब्दों में, ‘संस्कृत-ज्ञान-शून्य तुलनात्मक भाषाशास्त्री उस ज्योतिषी के समान है, जो गणित नहीं जानता।‘


title: मैक्स मूलर

text: थॉमस एल्वा एडिसन अपने ग्रामोफोन का आविष्कार कर चुके थे और और यह गलत जानकारी कुछ लोगों ने प्रचलित कर दी है कि उन्होंने अपने कुछ शब्दों के चुनाव की जिम्मेदारी मैक्समूलर को सौंपी थी।  इस जानकारी के अनुसार ये शब्द ऋग्वेद से लिए गए थे और फोनोग्राफ में रिकॉर्ड होने वाले पहले शब्द थे।  सच्चाई ये है कि फोनोग्राफ  में सुना गया पहला वाक्य था-मेरी हैड ए लिटिल लैम्ब।


title: मैक्स मूलर

text: मैक्स मूलर का सर्वाधिक महत्वपूर्ण कार्य 51 जिल्दों में ‘सैक्रेड बुक्स ऑफ़ दि ईस्ट’ (पूर्व के धार्मिक-पवित्र-ग्रंथ) का संपादन रहा है। यह कार्य 1875 में शुरू किया गया था, लेकिन तीन जिल्दों के अलावा सारा कार्य मैक्स मूलर के जीवनकाल में ही प्रकाशित हो चुका था। मैक्स मूलर ने ‘भारतीय दर्शन’ पर भी रचनाएं की थीं। अंतिम दिनों वह बौद्ध दर्शन में अधिक रुचि रखने लगा था। 28 अक्टूबर 1900 को ऑक्सफोर्ड में ही मैक्स मूलर का निधन हुआ।


title: मैक्स मूलर

text: मैक्समूलर ने 'प्राचीन संस्कृत साहित्य का इतिहास' लिखा जो कि 1859 में प्रकाशित किया गया। यह वही काल था जब भारत में 1857 की क्रांति हुई थी और जिसे भारतीय राष्ट्रवाद के 'पुनरूज्जीवी पराक्रम' का प्रतीक माना जा रहा था, तब जर्मनी में संस्कृत के प्रति ऐसा ठोस कार्य होना बहुत ही अर्थपूर्ण था।


title: मैक्स मूलर

text: इसका अभिप्राय था कि भारतीय राष्ट्रवाद का 'पुनरूज्जीवी पराक्रमी' भाव भारतीयों को ही नहीं, विदेशियों को भी प्रभावित कर रहा था और भारत में चाहे लॉर्ड मैकाले की शिक्षा पद्घति भारतीय भाषा को और संस्कृति को मारने का जितना प्रयास कर रही थी पर भारतीय भाषा और भारतीय संस्कृति उस समय भी लोगों को संस्कार बांट रही थी और निरंतर अपनी ओर आकृष्ट कर रही थी। अपनी उपरोक्त पुस्तक में मैक्समूलर ने भारत की ऋग्वेदकालीन आर्य मान्यताओं की बड़ी गंभीर विवेचना की है। अपनी इसी पुस्तक में वह भारत के ऋग्वेद को विश्व का सर्वाधिक प्राचीन ग्रंथ घोषित करता है। इस ग्रंथ में वह भारतीय भाषा और संस्कृति से तथा भारत के धर्म से अभिभूत दिखायी पड़ता है। उसके इस प्रकार के भाव ने उस समय के विश्व स्तरीय विद्वानों का ध्यान अपनी ओर आकृष्ट कराया था। जिससे संस्कृत को विश्व के ज्ञान-विज्ञान की भाषा मानने और संस्कारों का पालना बनाने में सहायता मिली। भारत के विषय में यह सत्य है कि इसकी मनीषा विश्व की मार्ग दर्शिका रही है और विश्व की अन्य संस्कृतियों की मनीषा इसके सामने फीकी ही रही है। मैक्समूलर ने इस तथ्य को बड़ी स्पष्टता से अपने ग्रंथ में स्वीकार किया। उसने इस ग्रंथ में भारत की वैदिक संहिताओं ब्राह्मण आरण्यक उपनिषद तथा परवर्ती स्मृति साहित्य का पूर्ण मनोयोग से विवेचन किया है। उसे भारत के वैदिक धर्म के एकेश्वरवादी स्वरूप ने अधिक प्रभावित किया था। जिसे उसने 'मोनोथीज्म' का नाम दिया था। इसका अभिप्राय था कि मैक्समूलर वेद की इस घोषणा को ही उचित और अंतिम सत्य मानता था कि 'एकम् सद् विप्रा बहुधा वदन्ति' अर्थात वह परमपिता परमात्मा तो एक ही है परंतु विद्वान लोग उसे अलग-अलग नामों से पुकारते हैं। भारत की मूलभाषा संस्कृत का विश्व के लिए यह बहुत बड़ा संदेश है कि ईश्वर को एक ही जानो और एक ही मानो। उसके नाम पर लड़ो झगड़ो नही और ना ही अपने अलग-अलग संप्रदाय बनाओ। संस्कृत भाषा की इसी विशेषता को एक संस्कार के रूप में हिंदी ने अपनाया है, और वह भी मनुष्य के न लडऩे झगडऩे को धर्म घोषित करती है। मैक्समूलर ने भारतीय भाषा के इस धर्म की गंभीर विवेचना की, और उसने हमारी संस्कृत और संस्कृति के रोम-रोम में मानवतावाद को एक रस हुए पाया।


title: मैक्स मूलर

text: मैक्समूलर भारत के धर्म पर लिखता ही नही था अपितु भारतीय विद्या और भाषाशास्त्र पर उत्तम व्याख्यान भी दिया करता था। जिससे लोगों पर उत्तम प्रभाव पड़ता था। उसने भारत से प्रभावित होकर अपनी प्रसिद्घ पुस्तक 'इंडिया व्हाट इट कैन टीच अस' लिखी। इस पुस्तक को विश्व में बड़ी प्रसिद्घि मिली और लोगों को इसके माध्यम से भारत को और भारत की समृद्घ भाषा को समझने का उचित अवसर प्राप्त हुआ। मैक्समूलर लिखता है:-"इस बात का पता लगाने के लिए कि सर्वाधिक सम्पदा और प्राकृतिक सौंदर्य से परिपूर्ण ऐसा कौन सा देश है? यदि आप मुझे इस भूमंडल का अवलोकन करने के लिए कहें तो मैं बताऊंगा कि वह देश भारत है, भारत जहां भूतल पर ही स्वर्ग की छटा निखर रही है। यदि आप यह जानना चाहें कि मानव मस्तिष्क की उत्कृष्टतम उपलब्धियों का सर्वप्रथम साक्षात्कार किस देश ने किया है और किसने जीवन की सबसे बड़ी समस्याओं पर विचार कर उनमें से कईयों के ऐसे समाधान ढूंढ़ निकाले हैं कि प्लेटो और काण्ट जैसे दार्शनिकों का अध्ययन करने वाले लोगों के लिए भी वे मनन के योग्य हैं तो मैं फिर भारत का ही नाम लूंगा और यदि यूनानी, रोमन और सेमेटिक जाति के यहूदियों की विचारधारा में ही सदा अवगाहन करते रहने वाले हम यूरोपियनों को ऐसा कौन सा साहित्य पढऩा चाहिए जिससे हमारे जीवन का अंतर्तम परिपूर्ण और अधिक सर्वांगीण अधिक विश्वव्यापी यूं, कहें कि संपूर्णतया मानवीय बन जाए और जीवन ही क्यों अगला जन्म तथा शाश्वत जीवन भी सुधर जाए तो मैं एक बार भारत का ही नाम लूंगा।"


title: मैक्स मूलर

text: इस प्रकार मैक्समूलर ने भारत को विश्व की भाषाओं का, विश्व के धर्मों का और विश्व की संस्कृतियों का एकमात्र प्रेरणा स्रोत बनाकर यह सिद्घ किया कि विश्व में भाषा, धर्म व संस्कृति की समरूपता तभी संभव है जब लोग भारत को जानें और भारत को समझें। उसका मानना था कि अधिकतर लोगों को भारत के प्राचीन साहित्य की खोज परियों की कहानी जैसी लगती होगी। इतिहास का एक अध्याय उसे वे कम मानते हैं। उस साहित्य के शुद्घ और सही होने में संदेह है जो और संदेह किया जाता रहा है। संस्कृत के ग्रंथों की संख्या जिनके हस्तलेख आज भी सुरक्षित हैं, लगभग 10,000 आंकी जाती है। अरिस्टोटल और प्लेटो ने क्या कहा यदि उनसे कहा जाता है कि उनके समय में भारत में जिस भारत की विजय न सही खोज अलेक्जेंडर ने की थी प्राचीन-साहित्य है, जो यूनान के साहित्य की अपेक्षा अधिक समृद्घ है।


title: मैक्स मूलर

text: अब से लगभग 150 वर्ष पूर्व जब भारत को लोग अंग्रेज जाति का गुलाम समझने की भ्रांति में थे, तब भारतीय भाषा और साहित्य के लिए मैक्समूलर की ऐसी सोच और खोज बहुत ही अर्थपूर्ण थी। जो लोग प्राचीनकाल में विश्व का नेतृत्व करने वालों में यूनान की संस्कृति और वहां की भाषा को प्राथमिकता दे रहे थे-मैक्समूलर की ऐसी धारणा और सिद्घांत के प्रतिपादन से उनकी प्राथमिकता बदल गयी और लोग भारत की ओर देखने लगे। उन्हें लगा कि विश्व संभवत: और संस्कृति का सूर्य तो भारत में जन्मा है। उन्हें मैक्समूलर ने बताया कि दूसरे स्थानों की अपेक्षा भारतवर्ष में हम जिसका पर्यक्षेपण और अध्ययन अधिक कर सकते हैं वह यह है कि धार्मिक विचार और धार्मिक भाषा की उत्पत्ति कैसे होती है उनमें वेग कैसे आता है, विस्तार कैसे होता है, एक मुख से दूसरे मुख तक जाने में उनके रूप कैसे बदल जाते हैं, एक मस्तिष्क से दूसरे में पहुंचने में परिवर्तन कैसे होता है? फिर भी उन सबमें एक समता रहती है जो मूल स्रोत से जहां से उसका उद्गम हुआ किसी न किसी अंश में समान होती है।


title: मैक्स मूलर

text: मैक्समूलर की मान्यता थी कि संस्कृत के अध्ययन से हमको मानवीय भाषा की उत्पत्ति और विकास का अध्ययन करने में सफलता मिली है। मैक्समूलर वेदों को भारतीय मान्यता के अनुरूप अपौरूषेय मानता था, इसलिए वेदों की भाषा भी अपौरूषेय ही है। जिससे स्पष्ट है कि संसार को भारत की भाषा-संस्कृत को देवभाषा मानना चाहिए। मैक्समूलर भारत की संस्कृत भाषा के विषय में कहता है कि यह दुर्भाग्य ही था कि संस्कृत की विद्वत्ता के लिए हमारा प्रथम परिचय भारतीय साहित्य के कालिदास और भवभूति के सुंदतापूर्ण वर्णन से ही हुआ और शैव तथा वैष्णवों के द्वंद्व ही हमने देखे। वास्तविक मौलिक और महत्वपूर्ण काल संस्कृत साहित्य का वह है जो बौद्घ धर्म के उदय से पूर्व था, उसका अध्ययन और अधिक गंभीरता से करना आवश्यक है। तब संस्कृत भारत की बोलचाल की भाषा थी। उस समय शिव की उपासना अज्ञात थी। भारत के लोग अपनी भाषा के प्रति कितने गंभीर थे उसका चित्रण करते हुए मैक्समूलर का कहना था कि उस अद्र्घनग्न हिंदू पर विचार कीजिए जो भारतीय गगन के नीचे मुक्ताकाश में पवित्र ऋचाओं का पाठ कर रहा है। कंठस्थ प्रणाली से ये मंत्र गीत तीन या चार हजार वर्षों से उसे मिलते रहे हैं। यदि लेखन कला का आविष्कार ना होता और मुद्रण व्यवस्था ना होती, यदि भारत में इंग्लैंड का राज्य न होता तब भी वह युवक ब्राह्मण, उसी के समान करोड़ों उसके देशवासी इसी प्रकार अपनी ऋचाएं कंठस्थ (अर्थात अपनी देवभाषा की उत्कृष्टता का राग जपते) करते थे|


title: मैक्स मूलर

text: उन्नीसवी सदी के हिन्दू, मेक्समूलर और उसके मेक्समूलरवाद को पहचानने और समझने में पूरी तरह विफल रहे है क्यूंकि हिन्दुओं के आमतौर पर अत्यंत सरल होने के कारण उन्होंने उसे ही सच मान लिया जी कि मेक्समूलर ने कहा और लिखा ! इसके अतिरिक्त उसे आजीवन अप्रत्यक्ष रूप से अंग्रेजों का पूर्ण समर्पण और सहयोग मिलता रहा जो कि उस समय भारत को गुलाम बनाए हुए थे ! इसी कारण वह भाषा विज्ञान-शोध की आड़ में छिपकर लगातार हिन्दू धर्म एवं वेदों पर प्रहार करता रहा !


title: मैक्स मूलर

text: अंग्रेज शासक लगातार यही प्रचार करते रहे कि मैक्समूलर तो वेदों का महान विद्वान और हिन्दू धर्म तथा हिन्दुओं का शुभचिंतक है ! अंग्रेज अपने इस कथन की पुष्टि इस बात से करते हैं कि उसने ऑक्सफोर्ड यूनिवर्सिटी में १८४६ से १९०० तक वेदों और हिन्दू धर्मशास्त्रों पर एक विशाल साहित्य स्वंय लिखा तथा अपने जैसे सहयोगी लेखकों द्वारा लिखवाकर उसे स्वयं संपादित किया !


title: मैक्स मूलर

text: अब यह समझना अत्यंत आवश्यक है कि क्या मैक्समूलर वास्तव में वेदों और हिन्दू धर्म शास्त्रों का प्रशंसक और भारत का मित्र था ? क्या वह वेदों, उपनिषदों, दर्शनों आदि के उदात्त, प्रेरणादायक और आध्यात्मिक चिंतन से प्रभावित था, और उन्हें वह अंग्रेजी माध्यम से विश्वभर में फैलाना चाहता था ? क्या वह भारतीय धर्मशास्त्रों का जिज्ञासु था ? क्या उसने ऋग्वेद का भाष्य भारतीय प्राचीन या स्कीय-पाणिनीय पद्धति के अनुसार किया था ? उसने सायण-भाष्य को ही आधार क्यों माना ? क्या उसने सायण के सभी मापदण्डों को अपनाया ? यदि नहीं, तो क्यो ? आखिर उसे वेदों में क्या मिला ?


title: मैक्स मूलर

text: क्या वह तुलनात्मक भाषा विज्ञान और गाथावाद के शोध की आड़ में एक पक्षपाती, पूर्वाग्रही और छद्‌मवेशी सैक्यूलर ईसाई मिशनरी था ? जो वेदों और हिन्दू धर्म शास्त्रों के भ्रामक अर्थ करके हिन्दू धर्म को समूल नष्ट करना चाहता था ! क्या वह वेदों को बाईबिल से निचले स्तर का दिखाकर भारतीयों को ईसाईयत में धर्मान्तरित करना और भारत में ब्रिटिश राज को सुदृढ़ करना चाहता था ? आखिर उसने वेदों और भारत के प्राचीन इतिहास के बारे में अनेक कपोल-कल्पित मान्यताएं क्यों स्थापित कीं ? इसके अलावा ईस्ट इंडिया कंपनी ने भी अंग्रेजी और संस्कृत दोनों ही भाषाओं के ज्ञान में अधकचरे, चौबीस वर्षीय, अनुभवहीन गैर-ब्रिटिश, जर्मन युवक मैक्समूलर को ही वेदभाष्य के लिए क्यों चुना ?


title: मैक्स मूलर

text: उसने वेदों का विकृतीकरण क्या, क्यों और कैसे किया ? इन्हीं कुछ प्रश्नों को यहाँ संक्षेप में विश्लेषण किया जाएगा ताकि अधकचरे ज्ञानी हिन्दू और सैक्यूलरवादी, जो उसके विकृत साहित्य के आधार पर समय-समय पर हिन्दू धर्म की निंदा करते रहते हैं, उसकी वास्तविकता तथा उसके निहित उद्‌देश्य को समझ सकें ! इसके लिए हमें तत्कालीन ब्रिटिश शासित भारत की धार्मिक व राजनैतिक स्थितियों को समझना होगा, जिनके कारण उन्हें एक मैक्समूलर की तलाश करनी पड़ी !


title: मैक्स मूलर

text: हम यहाँ कुछ मुख्य बिंदु प्रस्तुत कर रहे हैं !


title: मैक्स मूलर

text: मेक्समूलर को बढ़ावा देना मैकाले की दीर्घकालिक रणनीति का हिस्सा था | मैकाले के मन में भारत के प्राचीन संस्कृत साहित्य के प्रति घृणात्मक भाव होना अस्वाभाविक नहीं है, क्योंकि पराधीनों की संस्कृति विजेताओं से श्रेष्ठतर कैसे हो सकती है, विशेषकर जब उन्हें उन पर शासन करना हो ? जैसा कि उसने कहा भी था –


title: मैक्स मूलर

text: अर्थात् ”हमारे अंग्रेजी स्कूल आश्चर्यजनक गति से बढ़ हे हैं ! निसंदेह कुछ जगहों पर ऐसा होना मुश्किल हो रहा है, कुछ जगहों पर हमें उन सबकों शिक्षा दे पाना असंभव हो रहा है जो कि ऐसा चाहते हैं ! हुगली शहर में चौदह सौं लड़के अंग्रेजी सीख रहे हैं ! इस शिक्षा का हिन्दुओं पर आश्चर्यजनक प्रभाव पड़ रहा है ! कोई भी हिन्दू जिसने अंग्रेजी माध्यम से शिक्षा प्राप्त कर ली है, वह निष्ठापूर्वक हिन्दू धर्म से जुड़ा हुआ नहीं रहता है ! कुछ एक, औपचारिकता के रूप में, नाम मात्र को हिन्दू धर्म से जुड़े दिखाई देते हैं, लेकिन अनेक स्वयं को ‘शुद्ध देववादी’ कहते हैं तथा कुछ ईसाईमत अपना लेते हैं ! यह मेरा पूरा विश्वास है यदि हमारी शिक्षा की योजनाएँ चलती रहीं तो तीस साल बाद बंगाल के सम्भ्रान्त परिवारों में एक भी मूर्तिपूजक नहीं रहेगा और ऐसा किसी प्रकार के प्रचार एवं धर्मान्तरण किए बगैर हो सकेगा ! किसी धार्मिक आजादी में न्यूनतम हस्तक्षेप न करते हुए ऐसा हो सकेगा ! ऐसा स्वाभाविक ज्ञान देने की प्रक्रिया द्वारा हो जाएगा ! मैं हृदय से उस योजना के परिणामों से प्रसन्न हूँ !” आपका अत्यन्त प्रिय टी.बी. मैकॉले मैकॉले के विचारों की पुष्टि करते हुए ”पादरी क्लिफोर्ड ने ईमानदारी से यह स्वीकारा है


title: मैक्स मूलर

text: “Every Christian missionary will claim that the mission school in India has a definite purpose. He may be specific and say that the funcgtion of mission schools in India is to lead boys and girls to lesus Christ.”


title: मैक्स मूलर

text: अर्थात् ”प्रत्येक ईसाई मिशनरी यह निश्चित तौर पर जानते हैं कि भारत में मिशन स्कूलों का एक निश्चित उद्‌देश्य क्या है ! वे जानते हैं कि भारत में मिशन स्कूलों का कार्य लड़के और लड़कियों को जीजस क्राइस्ट की ओर ले जाने का है !


title: मैक्स मूलर

text: इसी निश्चित उद्देश्य के प्रति मैक्समूलर को सचेष्ट करने हेतु दिसम्बर १८५५ में मैकॉले ने उसे मिलने को बुलाया | इस भेंट का सम्पूर्ण वृतांत और उसके प्रभाव को स्वयं मेक्समूलर ने १८९८ में प्रकाशित अपनी पुस्तक ‘लैंग सायने’ में स्पष्ट किया है ! एक प्रकार से मैकॉले ने मैक्समूलर को अपमानजनक ढंग से आदेश देकर रुखसत किया ! अपनी माँ को लिखे पत्र में मैक्समूलर ने इस बदनाम साक्षात्कार का वर्णन किया है ! उसने दुखित मन से लिखाः


title: मैक्स मूलर

text: “Macaulay, and I had a long conversation with him on the teaching necessary for the young men who are sent out to India. He is very clear headed, and extraordinarily eloquent……I went back to Oxford a sadder, and I hope.


title: मैक्स मूलर

text: इस बार मैं लंदन में मैकाले से मिला और उसके साथ मेरी भारत भेजे जाने वाले नौजवानों को क्या सिखाकर भेजा जाए, इस विषय पर लम्बी बातचीत हुई । निश्चित ही उसके विचार एकदम स्पष्ट हैं और वह असाधारण रूप से वाक्‌पटु व्यक्ति है | मैं और अधिक दुःखी होकर ऑक्सफोर्ड वापिस लौटा, किन्तु शायद, अधिक समझदार मनुष्य बनकर”


title: मैक्स मूलर

text: मूलर के जीवनी लेखक नीरद चौधरी का मत है कि ‘इस भेंट के बाद उसने मध्यम मार्ग अपनाया’, (वही. पृ. १३४), या यह कहिए कि उसने एक बहुरुपिया जैसा खेल खेला जिससे कि ब्रिटिशों के राजनैतिक उद्‌देश्यों की भी पूर्ति होती रह और भारतीयों को भी शब्द जाल में बहकाए रखा ? मैक्समूलर एक अर्न्तमुखी व्यक्ति था जिसने ऋग्वेद के भाष्य करने के पीछे अपने सच्चे मनोभावों और उद्‌देश्यों को अपने जीवन भर कभी भी सार्वजनिक रूप से उजागर नहीं किया ! मगर अपने हृदय की भावनाओं को १५ दिसम्बर १८६६ को केवल अपनी पत्नी को लिखे पत्र में अवश्य व्यक्त किया ! उसके ये मनोभाव एवं उद्‌देश्य आम जनता को तभी पता चल सके जब उसके निधन के बाद, १९०२ में उसकी पत्नी जोर्जिना मैक्समूलर ने उसकी जीवनी व पत्रों को सम्पादित कर दो खण्डों में एक दूसरी जीवनी प्रकाशित की ! यदि श्रीमती जोर्जिना उसे अप्रकाशित पत्रों को प्रकाशित न करती तो विश्व उस छद्‌मवेशी व्यक्ति के असली चेहरे को आज तक भी नहीं जान पाता ! अपनी पत्नी को लिखे इस पत्र में मैक्समूलर ने अपने वेद भाष्य के उद्‌देश्य को पहली बार दिल खोलकर उजागर किया ! वह लिखता हैः


title: मैक्स मूलर

text: “I hope I shall finish that work, and I feel convinced, though I shall not live to see it, that this edition of mine and the translation of the Veda will hereafter tell to a great extent on the fate of India, and on the growth of millions of souls in that country. It is the root of their religion, and to show them what that root is, I feel sure, is the only way of uprooting all that has sprung up from it during the last three thousand years.”


title: मैक्स मूलर

text: अर्थात् ”मुझे आशा है कि मैं इस काम को (सम्पादन-भाष्य आदि) पूरा कर दूंगा और मुझे निश्चय है कि यद्यपि मैं उसे देखने के लिए जीवित न रहूँगा तो भी मेरा ऋग्वेद का यह संस्करण और वेद का अनुवाद भारत के भाग्य और लाखों भारतीयों की आत्माओं के विकास पर प्रभाव डालने वाला होगा ! यह (वेद) उनके धर्म का मूल है और मूल को उन्हें दिखा देना जो कुछ उससे पिछले तीन हजार वर्षों में निकला है, उसको मूल सहित उखाड़ फैंकने का सबसे उत्तम तरीका है !


title: मैक्स मूलर

text: यहाँ मैक्समूलर स्वयं सच्चाई स्वीकारता है कि उसके वेद भाष्य का उद्‌देश्य क्या था ! वह स्पष्ट कहता है कि उसके वेद और उससे निकले हिन्दू धर्म शास्त्रों के भाष्यादि का उद्‌देश्य हिन्दू धर्म को जड़ से उखाड़ फैंकने का हैं भले ही वेदों में कितना ही श्रेष्ठ ज्ञान क्यों न हो ! यदि वह इतना पक्षपाती और पूर्वाग्रही है, तो उसके साहित्य को पढ़ना और मानना ही व्यर्थ है !


title: मैक्स मूलर

text: इसका अर्थ यह भी हुआ कि जो कोई आज मैक्समूलर के वेद भाष्य को प्रामाणिक मानता है तथा वैसा प्रचार करता है, वह भी हिन्दू धर्म को जड़ से उखाड़ कर फैंक देना चाहता हूँ जैसा कि हम ईसाई मिशनरियों एवं कम्युनिष्टों के साहित्य व प्रचार कार्यों में देखते हैं !


title: मैक्स मूलर

text: उपरोक्त समर्पण पत्र में मैक्समूलर १८८२ में ‘ऋग्वेद’ और ‘सेक्रेड बुक्स ऑफ दी ईस्ट’ (अन्य धर्मों के ग्रंथों) के सम्पादन आदि के लिए अंग्रेजी के प्रति कृतज्ञता बार-बार प्रकट करता है !


title: मैक्स मूलर

text: ”अंग्रेजों ने मैक्समूलर की व्यक्तिगत आवश्यकताओं की पूर्ति की, इसके बदले में मैक्समूलर ने अपनी आत्मा का ही बलिदान दिया !”


title: मैक्स मूलर

text: हालांकि मैक्समूलर के निधन को आज कई वर्ष हो गए हैं और अंग्रेजों का राज्य भी भारत में समाप्त हो गया है ! इस काल खंड में मैक्समूलर के सभी सिद्धान्तों की धज्जियाँ उड़ा दी गई हैं, परन्तु फिर भी केवल थोड़े से ही भारतीय मैक्समूलर के असली चेहरे को भली-भांति जानते होंगे ! अधिकांश बुद्धिजीवी, जो उसके कार्यों से सुपरिचित होने का दावा करते हैं ! वे अक्सर कही-सुनी अप्रामाणिक जानकारी पर दम्भ करते हैं जो कि सामान्यतया विरूपित होती है परन्तु हिन्दू विरोधी सेक्यूलरवादी आज भी योजनाबद्ध ढंग से उसे ही प्रचारित कर रहे हैं ! परिणामस्वरूप वे जाने-अनजाने मित्र और शत्रु में भेद करने में असफल रहे हैं !


title: योगराजोपनिषद्

text: अब योगियों को योगसिद्धि के लिए 'योगराज' का निरूपण किया जाता है l यह योग, मन्त्र, लय, राज तथा हठयोग---इस चार संख्या वाला है ll 1 ll तत्व के द्रष्टा योगियों ने इसे चार प्रकार का बताया है--आसन, प्राणसंरोध, ध्यान तथा समाधि ll 2 ll सब योगों में सम्मत इन चारों को समझना चाहिए पण्डितों को चाहिए कि वह व्रह्मा, विष्णु, तथा शिव के मन्त्र का जप करें ll 3 ll वत्सराज आदि के द्वारा मन्त्र योग सिद्ध किया गया तथा व्यास आदि ने लययोग को सिद्ध किया ll 4 ll अहात्मा जब नवों चक्रों में लय करके योगसद्धि प्राप्त करते हैं l पहला चक्र भग की आकृति वाला तीन बार आवृत (घेरा वाला) हुआ करता है जिसे कि ब्रहाचक्र कहते हैं ll 5 ll अपानस्थल में मूल—कन्द है, जिसे कि कामरूप कहा गया है, उसे ही वहिनकुण्ड तथा तत्व कुण्डलिनी कहा जाता है ll 6 ll मुक्ति के लिए उस ज्योति-स्वरूप जीवरूप का ध्यान करना चाहिए l दूसरा चक्र स्वाधिष्ठान होता है जो कि बीच में बतलाया जाता है ll 7 ll पश्चिमाभिमुख एक लिंग है जो कि प्रवाल के अन्दर अंकुर के समान चमकदार है l सो उद्रीयोग पीठों में उसका ध्यान कर संसार का आकर्षण करना चाहिए (अपने में खींचना चाहिए) ll 8 ll तीसरा नाभि चक्र है जिसमें कि संसार स्थिर है l पंचावृत (पांच घेरे वाली) बिजुली के समान तेजस्विनी मध्य शक्ति का चिंतन करना चाहिए ll 8 ll ज्ञानी पुरूष उसके ध्यान कर लेने पर सभी सिद्धियाँ प्राप्त कर लेता है l चौथा चक्र ह्रदय में समझना चाहिए जिसका मुंह नीचे की ओर है ll 10 ll प्रकाश स्वरूप हंस (ब्रह्मा) का उसके बीच में बड़े यत्न से ध्यान करना चाहिए l उसको ध्यान करने वाले मनुष्य के वश में सारा संसार हो जाता है इसमें सन्देह नहीं ll 11 ll पाँचवाँ कष्ट-चक्र है जिसके वाँये इडा, दाहिने पिंगला तथा मध्य में सुषुम्ना स्थित है ll 12 ll उसमें परम पवित्र ज्योति का ध्यान करने पर सभी सिद्धियाँ प्राप्त हो जाती हैं l छठा चक्र तालुका चक्र है जो कि घण्टिका स्थान कहा जाता है ll 13 ll जो दसवें द्वार का मार्ग है उसे राज दन्त कहा गया है l वहाँ शुन्य में मनोलय करके मनुष्य निश्चय ही मुक्त हो जाता है ll 14 ll सतवां चक्र भूचक्र है जिसे बिन्दुस्थान कहा गया है l भौहों के बीच गोलाकार ज्योति का ध्यान करके योगी मुक्त हो जाता है ll15 ll आठवाँ चक्र ब्रह्मारन्ध्र है जो कि परम्मोक्ष का सूचक है l उस धूम्र वर्ण का सूतिका समूह का ध्यान कर योगी मोक्ष को प्राप्त करता है ll 16 ll उसे जालन्धर समझना चाहिये जो कि नीला है एवं मोक्ष का देने वाला है l नौवां चक्र व्योम है जो सोलह दल वाला है ll 17 ll उसके मध्य में संविद करना चाहिए, उसमें परा शक्ति स्थित है l उस पीठगिरि में पूर्ण शक्ति का ध्यान कर योगी बन्धन मुक्त हो जाया करता हैं ll 18 ll इन नौ चक्रों में क्रमशःएक-एक का ध्यान करने वाले मुनि के हाथ में प्रतिदिन मुक्ति से युक्त सभी सिद्धियाँ आ जाया करती है ll 19 ll ज्ञान-चक्षु से जो भी मध्य में ही दण्ड को देखते हैं जो कि कदम्ब के गुच्छा के समान गोल है, वे सब ब्रह्मालोक पहुँच जाते हैं ll 20 ll ऊर्ध्वशक्ति के निपात से तथा अधःशक्ति को सिकोड़ने से एवं बीच की शक्ति को जगा देने से परम सुख प्राप्त हुआ करता है, यह निश्चित बात है ll 21 ll ll योग राजोपनिषद्समाप्त ll


title: डैनिस गैबर

text: डेनिस गैबर CBE, FRS (मूल हंगेरियाई नाम: Gábor Dénes; ५ जून १९००– ८ फ़रवरी १९७९) एक हंगेरियाई-ब्रिटिश विद्युत अभियांत्रिक एवं अन्वेषक थे। इनकी सर्वाधिक उल्लेखनीय खोज होलोग्राफी थी, जिसके लिये इन्हें बाद में १९७१ का भौतिकी का नोबल पुरस्कार मिला।


title: नियंत्रण रेखा

text: नियंत्रण रेखा (अंग्रेज़ी:"लाइन ऑफ कंट्रोल"), भारत और पाकिस्तान के बीच खींची गयी ७४० किलोमीटर लंबी सीमा रेखा है। यह रेखा दोनो देशों के बीच पिछले ५० वर्षों से विवाद का विषय बनी हुई है। वर्तमान नियंत्रण रेखा यहां १९४७ में दोनों देशों के बीच हुए युद्ध को विराम देकर तत्कालीन नियंत्रण स्थिति पर खींची गयी थी, जो आज भी लगभग वैसी ही है। तब कश्मीर के कई भागों में पाकिस्तान ने आक्रमण कर दिया था और भारतीय सेनाएं कश्मीर की सुरक्षा हेतु आगे आयीं थीं। उत्तरी भाग में भारतीय सेना ने पाकिस्तानी सेना को कारगिल सैक्टर से पीछे श्रीनगर-लेह राजमार्ग तक पछाड़ दिया था। १९६५ में पाकिस्तान ने फिर आक्रमण किया किन्तु लड़ाई में गतिरोध उत्पन्न हुआ, जिसके चलते यथास्थिति १९७१ तक बनी रही।


title: नियंत्रण रेखा

text: १९७१ में बांग्लादेश युद्ध के उत्तर में पाकिस्तान ने फिर कश्मीर पर आक्रमण किया जिससे नियंत्रण रेखा के दोनों ओर दोनों ही देशों ने एक दूसरे की चौकियों पर नियंण्त्रण किया था। भारत को नियंत्रण रेखा के उत्तरी भाग में लद्दाख क्षेत्र से लगभग ३०० वर्ग मील भूमि मिली थी।


title: नियंत्रण रेखा

text: ३ जुलाई, १९७२ में शिमला समझौते के परिणामस्वरूप शांतिवार्ता के बाद नियंत्रण रेखा को बहाळ किया गया। पारस्परिक समझौते में आपसी वार्ता से मामले के सुलझ जाने तक यथास्थिति बहाल रखे जाने की बात मानी गयी। यह प्रक्रिया कई माह तक चली और फील्ड कमाण्डरों अगले पांच माहों में लगभग बीस मानचित्र एक दूईसरे को दिये और अंततः कुछ समझौते हुए। फिर भी दोनों देशों के बीच समय समय पर छिटपुट युद्ध होते रहते हैं। साथ ही एक बड़ा युद्ध कार्गिल युद्ध भी हो चुका है।


title: नियंत्रण रेखा

text: इस रेखा के भारतीय ओर "इंडियन कश्मीर बैरियर" है जो लंबा पृथक्करण अवरोध है और लंबी विवादित १९७२ "लाइन ऑफ कंट्रोल" (या सीज़फायर लाइन) पर बना है। यहां भारत द्वारा रेखा के काफी अंदर भारतीय नियंत्रण की ओर दोहरी बाड़ लगायी गई है। इसका उद्देश्य हथियारों की तस्करी और पाकिस्तानी आतंकवादियों व अलगाववादियों द्वारा घुसपैठ रोकना है।


title: नियंत्रण रेखा

text: यह अवरोध दोहरी बाड़ और कन्सर्टीना तारों के ८-१२ फीट (२.४-३.७ मी.) ऊंचाई तक बना है और विद्युतीकृत है। इसमें जहां गति-सेंसर, ताप-चित्र (थर्मल इमेजिंग) व अलार्म सायरनों का जाल है, वहां विद्युत आपूर्ति उपलब्ध है। एक छोटा भाग ऐसा भी है, जिसमें दोनों बाड़ों के बीच खंदक भी खुदी हुई है। इस अवरोध का निर्माण १९९० के दशक में आरंभ हुआ था, जो २००० में पाक घुसपैठ के चलते कुछ धीमा पड़ गया था, किन्तु नवंबर, २००३ के बाद घोषित रुद्ध विराम के उपरांत फिर आरंभ हुआ और २००४ के अंत तक पूर्ण हुआ। कश्मीर घाटी और जम्मू क्षेत्र में बाड़ ३० सितंबर २००४ को पूर्ण हुई थी। भारतीय सेना स्रोतों व आंकड़ों के अनुसार इस अवरोध से पाक घुसपैठ में ८०% की कमी आयी है। यहीं से पहले पाक घुसपैठिये व आतंकवादी आकर भारतीय क्षेत्र में सैनिकों पर हमले किया करते थे।


title: वास्तविक नियंत्रण रेखा

text: वास्तविक नियंत्रण रेखा (LAC) (अंग्रेज़ी:लाइन ऑफ एक्चुअल कंट्रोल) भारत और चीन के बीच की वास्तविक सीमा रेखा है। 4,057 किलोमीटर लंबी यह सीमा रेखा जम्मू - कश्मीर में भारत अधिकृत क्षेत्र और चीन अधिकृत क्षेत्र अक्साई चीन को पृथक करती है। यह लद्दाख, कश्मीर, उत्तराखंड, हिमाचल, सिक्किम और अरुणाचल प्रदेश से होकर गुजरती है। यह भी एक प्रकार की युद्ध विराम रेखा ही है क्योंकि 1962 के भारत चीन युद्घ के बाद दोनों देशों की सेनाएँ जहाँ तैनात थी, उसे वास्तविक नियंत्रण रेखा मान लिया गया। इसका संदर्भ सबसे पहले चीन के तत्कालीन प्रधानमंत्री ने 24 अक्टूबर 1959 को एक पत्र में किया था, जो कि भारत के तत्कालीन प्रधानमंत्री पंडित जवाहर लाल नेहरू के नाम लिखा गया था। इसमें कहा गया था कि चीन की किसी भी सरकार ने मैकमोहन रेखा को कभी वैध नहीं माना है।


title: वास्तविक नियंत्रण रेखा

text: संपूर्ण चीन-भारतीय सीमा (पश्चिमी वास्तविक नियंत्रण रेखा , केंद्र में छोटा निर्विवाद खंड, और पूर्व में मैकमोहन रेखा) 4,056 किमी (2,520 मील) लंबा है और एक भारतीय केंद्र शासित प्रदेश लद्दाख और चार भारतीय राज्यों का पता लगाता है: उत्तराखंड, हिमाचल प्रदेश, सिक्किम और अरुणाचल प्रदेश। [३] चीन की तरफ, रेखा तिब्बत स्वायत्त क्षेत्र का पता लगाती है। 1962 के युद्ध के बाद 1993 तक भारत और चीन के बीच अनौपचारिक संघर्ष विराम रेखा के रूप में सीमांकन मौजूद था, जब एक द्विपक्षीय समझौते में इसके अस्तित्व को आधिकारिक तौर पर 'वास्तविक नियंत्रण रेखा' के रूप में स्वीकार किया गया था। [4] हालाँकि, चीनी विद्वानों का दावा है कि चीनी प्रधान मंत्री झोउ एनलाई ने पहली बार 24 अक्टूबर 1959 को भारतीय प्रधान मंत्री जवाहरलाल नेहरू को संबोधित एक पत्र में वाक्यांश का उपयोग किया था।


title: वास्तविक नियंत्रण रेखा

text: यद्यपि चीन और भारत के बीच कभी भी कोई आधिकारिक सीमा नहीं हुई थी, भारत सरकार 1865 की जॉनसन लाइन के समान पश्चिमी क्षेत्र में एक सीमा का दावा करती है, जबकि पीआरसी सरकार 1899 की मैकार्टनी-मैकडोनाल्ड लाइन के समान एक सीमा मानती है। । [5] [6]


title: वास्तविक नियंत्रण रेखा

text: 7 नवंबर 1959 के एक पत्र में, झोउ ने नेहरू को बताया कि लाइन ऑफ एक्चुअल कंट्रोल में "पूर्व में तथाकथित मैकमोहन लाइन और पश्चिम में वास्तविक नियंत्रण का अभ्यास करने वाली रेखा" शामिल थी। चीन-भारतीय युद्ध (1962) के दौरान, नेहरू ने नियंत्रण रेखा को पहचानने से इनकार कर दिया: "चीनी लाइन में बीस किलोमीटर पीछे से हटने का कोई अर्थ या अर्थ नहीं है जिसे वे 'वास्तविक नियंत्रण की रेखा' कहते हैं। यह क्या है 'लाइन नियंत्रण '? क्या यह रेखा उन्होंने सितंबर की शुरुआत से ही आक्रामकता द्वारा बनाई है? चालीस सैन्य या साठ किलोमीटर की दूरी पर धमाकेदार सैन्य आक्रामकता को आगे बढ़ाने और बीस किलोमीटर की दूरी को वापस लेने की पेशकश की है, बशर्ते दोनों पक्ष यह एक भ्रामक उपकरण है जो किसी को भी बेवकूफ बना सकता है। "[ 7]


title: वास्तविक नियंत्रण रेखा

text: झोउ ने जवाब दिया कि लाइन ऑफ एक्चुअल कंट्रोल "मूल रूप से अभी भी वास्तविक नियंत्रण की रेखा है जो 7 नवंबर 1959 को चीनी और भारतीय पक्षों के बीच विद्यमान थी। इसे संक्षिप्त रूप से रखने के लिए, पूर्वी क्षेत्र में यह तथाकथित मैकडॉन लाइन के साथ मुख्य रूप से मेल खाता है, और पश्चिमी और मध्य क्षेत्रों में यह मुख्य रूप से पारंपरिक प्रथागत रेखा के साथ मेल खाता है जिसे चीन द्वारा लगातार इंगित किया गया है।


title: वास्तविक नियंत्रण रेखा

text: लाइन ऑफ एक्चुअल कंट्रोल (LAC) शब्द को 1993 और 1996 में हस्ताक्षरित चीन-भारतीय समझौतों में कानूनी मान्यता प्राप्त हुई। 1996 के समझौते में कहा गया है, "दोनों पक्षों की कोई भी गतिविधि वास्तविक नियंत्रण रेखा से आगे नहीं बढ़ेगी।" [9] हालांकि 1993 के समझौते का खंड 6 नहीं है। भारत-चीन सीमा क्षेत्रों में वास्तविक नियंत्रण रेखा के साथ शांति और स्थिरता के रखरखाव पर, "दोनों पक्ष इस बात पर सहमत हैं कि इस समझौते में वास्तविक नियंत्रण रेखा का संदर्भ सीमा संबंधी प्रश्न पर उनके संबंधित पदों का पूर्वाग्रह नहीं है"। [10]


title: वास्तविक नियंत्रण रेखा

text: भारत सरकार का दावा है कि चीनी सैनिक हर साल सैकड़ों बार इस क्षेत्र में अवैध रूप से प्रवेश करते रहते हैं। [११] 2013 में, दौलत बेग ओल्डी से 30 किमी दक्षिण-पूर्व में भारतीय और चीनी सैनिकों के बीच तीन सप्ताह का गतिरोध था। इसे सुलझा लिया गया और चीनी और भारतीय दोनों सैनिकों ने चुमार के पास दक्षिण में 250 किलोमीटर से अधिक दूरी पर कुछ सैन्य संरचनाओं को नष्ट करने के लिए एक चीनी समझौते के बदले में वापस ले लिया, जिसे भारतीय धमकी के रूप में मानते थे। [12] उसी वर्ष बाद में, यह बताया गया कि भारतीय बलों ने पहले से ही अगस्त और फरवरी के बीच सीमा क्षेत्र में एक झील पर अज्ञात वस्तुओं के 329 दर्शन किए थे। उन्होंने 155 ऐसे घुसपैठ दर्ज किए। बाद में कुछ वस्तुओं को भारतीय खगोल भौतिकी संस्थान द्वारा शुक्र और बृहस्पति के रूप में पहचाना गया, जो निगरानी ड्रोन के बढ़ते उपयोग के कारण ऊंचाई और भ्रम के विभिन्न वातावरण के परिणामस्वरूप तेज दिखाई दे रहे थे। [१३] अक्टूबर 2013 में, भारत और चीन ने सीमा रक्षा सहयोग समझौते पर हस्ताक्षर किए ताकि यह सुनिश्चित किया जा सके कि एलएसी के साथ गश्त करने वाले सशस्त्र संघर्ष में आगे न बढ़ें।https://web.archive.org/web/20200610073354/https://m.thewire.in/article/security/in-talks-china-takes-hard-line-claims-all-of-galwan-valley-chunk-of-pangong-tso


title: हुन्ज़ा

text: हुन्ज़ा () भारत के उत्तरी क्षेत्र के उत्तरतम भाग में स्थित १९७४ तक एक रजवाड़ा था। इस रजवाड़े के दक्षिण में गलगत एजेंसी, पूर्व में नागर रजवाड़ा, उत्तर में चीनी तुर्किस्तान और उत्तर पश्चिम में अफगानिस्तान है। राज्य की राजधानी बाल्तित है (जिसे करीमाबाद भी कहा जाता है)।


title: चम्बल फर्टिलाइजर्स एंड केमिकल्स लिमिटेड

text: चम्बल फर्टिलाइजर्स एंड केमिकल्स लिमिटेड भारत में निजी क्षेत्र में के. के. बिड़ला समूह की एक बड़ी व उत्कृष्ट उर्वरक कम्पनी है। यह राज्स्थान के कोटा जिले के गडेपान नामक स्थान पर स्थित है।


title: चम्बल फर्टिलाइजर्स एंड केमिकल्स लिमिटेड

text: सी.एफ.सी.एल. का 'उत्तमवीर यूरिया' अन्तरराष्ट्रीय आधुनिकतम तकनीक से निर्मित प्लांट में बनाया जाता है | इसकी प्रतिवर्ष उत्पादन क्षमता 15,50,300 मीट्रिक टन यूरिया है | यह संयंत्र गैस टेक्नालाजी पर आधारित है तथा इसमे विश्व की सभी आधुनिकतम सुविधाएँ उपलब्ध की गई हैं ताकि लगातार उत्तम क्वालिटी की यूरिया प्राप्त हो सके | यूरिया के अतिरिक्त सी.ऍफ़.सी.एल. किसानो के लिए अन्य कृषि आदानों के विपणन द्वारा सेवाएँ भी प्रदान करती है जैसे - उत्तम कीटनाशक, उत्तम बीज, उत्तम फास्फेट, उत्तम डी.ए.पी. व तकनीकी सेवाएँ।


title: ट्रांस काराकोरम ट्रैक्ट

text: काराकोरम-पार क्षेत्र () या शक्सगाम वादी एक लगभग ५,८०० वर्ग किमी का इलाक़ा है जो कश्मीर के उत्तरी काराकोरम पर्वतों में शक्सगाम नदी के दोनों ओर फैला हुआ है। यह भारत के जम्मू और कश्मीर राज्य का हिस्सा हुआ करता था जिसे १९४८ में पाकिस्तान ने अपने नियंत्रण में ले लिया। १९६३ में एक सीमा समझौते के अंतर्गत पाकिस्तान ने इस क्षेत्र को चीन को भेंट कर दिया। पाकिस्तान की दलील थी कि इस से पाकिस्तान और चीन के बीच में मित्रता बन जाएगी और उनका कहना था की ऐतिहासिक रूप से इस इलाक़े में कभी अंतरराष्ट्रीय सीमा निर्धारित थी ही नहीं इसलिए इस ज़मीन को चीन के हवाले करने से पाकिस्तान का कोई नुक़सान नहीं हुआ। भारत इस बात का पुरज़ोर खंडन करता है और शक्सगाम को अपनी भूमि का अंग बताता है। उसके अनुसार यह पुरा क्षेत्र भारतीय जम्मू एवं कश्मीर राज्य का अभिन्न भाग है।


title: पञ्च-पक्षी ज्योतिष

text: ज्योतिष की पंच-पक्षी पद्वति प्राचीन समय में विशेष रूप से दक्षिण भारत के तमिलनाडु राज्य में प्रचलित थी। परन्तु आज यह अपने खास विशेषताओं के कारण पूरे भारत में लोकप्रियता प्राप्त कर चुकी है। पंच-पक्षी सिद्धान्त के अन्तर्गत आने वाले पांच पक्षी गिद्ध, उल्लू, कौआ, मुर्गा और मोर है। पंच-पक्षी के आधारभूत सिद्धांत के अनुसार जब सभी प्रभावकारी तत्व अपने उच्चावस्था में होते हैं तो उस समय हम अपने लक्ष्य की दिशा में सरलता से बढ पाते है।


title: पञ्च-पक्षी ज्योतिष

text: इसी तरह जब शुभ पक्षी का समय चल रहा हो तो सरल प्रयास भी सफलता दिला देते हैं। ओर परिस्थिती इसके विपरीत होने पर कार्यो में बाधाएं आने के साथ साथ असफलता भी प्राप्त होती है।


title: पञ्च-पक्षी ज्योतिष

text: पंच पक्षी पद्वति में पांचों पक्षियों अर्थात गिद्ध, उल्लू, कौआ, मुर्गा और मोर को दिन भर में पांच क्रियाएं दी गई है। पांचों क्रियाओं का क्रम निम्न है।


title: पञ्च-पक्षी ज्योतिष

text: 1. खाना 2. घूमना 3. शासन 4. आराम करना / सोना 5. निष्क्रिय / मरना।


title: पञ्च-पक्षी ज्योतिष

text: प्रत्येक पक्षी प्रतिदिन की अवधि में पांचों क्रियाएं करता है। शुभता को ध्यान में रखते हुए क्रियाओं का क्रम निम्न है।


title: पञ्च-पक्षी ज्योतिष

text: 1. शासन 2. खाना 3. घूमना 4. सोना 5. निष्किय क्रिया।


title: पञ्च-पक्षी ज्योतिष

text: यह पद्वति क्योंकि पांच पक्षियों पर आधारित है, इसलिये पूरे दिन के 12 घंटों को पांच बराबर भागों में बांटा जाता है। प्रत्येक भाग 2 घंटे 24 मिनट का होता है। पांचों पक्षियों का समय पूरे दिन में बारी -बारी से आता है। दिन का पहला पक्षी वार के अनुसार तय होता है। दिन का क्रम रात्रि में भी रहता है।


title: पञ्च-पक्षी ज्योतिष

text: व्यक्ति के जन्म नक्षत्र व चन्द्र के शुक्ल पक्ष या कृ्ष्ण पक्ष की स्थिति के अनुसार ज्ञात किया जाता है। जैसे:- पहले पांच नक्षत्रों में से किसी एक में जन्म हों, तथा चन्द्र शुक्ल पक्ष में हों, तो व्यक्ति का जन्म पक्षी गिद्ध होता है। इसके अलावा अगर इन्ही पांचों नक्षत्रों में से किसी एक में जन्म हों और कृ्ष्ण पक्ष का चन्द्र हो, तो जन्म पक्षी मोर होता है। इसी प्रकार 27 नक्षत्रों को 5-6 नक्षत्रों के ग्रुप में बांटा गया है।


title: पञ्च-पक्षी ज्योतिष

text: इस पद्वति के अनुसार समय को अपने अनुसार बदलना संभव नहीं है, इसलिये स्वयं को समय के अनुसार बदलना चाहिए। अर्थात समय की शुभता पंच पक्षी के अनुसार जानने के बाद अपने दैनिक या साप्ताहिक कार्यो की रुपरेखा बनानी चाहिए। इससे कार्यो में सफलता प्राप्त करना सरल हो सकता है।  आनलाइन पंच-पक्षी ज्योतिष


title: स्लीपिंग ब्यूटी

text: "स्लीपिंग ब्यूटी" ( "जंगल में सुप्त सौन्दर्य") एक खूबसूरत शहज़ादी और एक बांके शहज़ादे की क्लासिक परी कथा है। यह चार्ल्स पेरौलट द्वारा 1697 में "कॉन्टेस डी मा मेरी इयोए" ("टेल्स ऑफ मदर गूज") की प्रकाशित सेट की पहली कहानी है।


title: स्लीपिंग ब्यूटी

text: हालांकि पेरौल्ट का संस्करण काफी मशहूर है, गियामबतिस्ता बेसिल के "पेंटामेरोन" में शामिल "सन, मून एंड टालिया" नामक कथा का एक पुराना संस्करण 1634 में प्रकाशित हुआ। अंग्रेजी भाषी दुनिया की सबसे परिचित "'स्लीपिंग ब्यूटी" ' पर 1959 वाल्ट डिज्नी एनिमेटेड फिल्म बनी, जिसमें शाइकोवस्कि के बैले (1890 में सेंट पीटर्सबर्ग में प्रदर्शित) से भी उतना ही लिया गया है जितना कि पेरौल्ट से.


title: स्लीपिंग ब्यूटी

text: पेरौल्ट की कथा का मूल तत्व दो भागों में बंटा है। कुछ लोक कथाकारों का मानना है कि वे असल में अलग-अलग कथाएं थीं, जैसा कि वे बाद में ग्रिम्स के संस्करण में बने हैं और उन्हें बेसिल ने तथा बाद में उनके अनुकरण में पेरौल्ट ने जोड़ दिया।


title: स्लीपिंग ब्यूटी

text: लम्बे समय की कामना पूरी होने पर शहज़ादी के नामकरण अनुष्ठान पर गॉडमदर के रूप में आमंत्रित परियों ने उसे सौन्दर्य, बुद्धिमत्ता तथा संगीत की प्रतिभा जैसे उपहार दिए। हालांकि उनमें से अनदेखी हो गयी एक दुष्ट परी ने अपने उपहार के रूप में शहज़ादी को यह कहते हुए एक जादू के अधीन रखा कि युवा होने पर शहज़ादी की उंगली एक तकली में चुभ जाएगी तथा वह मर जाएगी. उनमें से एक नेक परी उस जादू का असर पूरी तरह से तो नहीं हटा पाई लेकिन उसने कहा कि मरने की बजाय शहज़ादी सौ सालों तक सोती रहेगी, तब तक जब तक कि उसका सच्चा प्यार तथा एक शहजादा चूम कर उसे जगा न दे।


title: स्लीपिंग ब्यूटी

text: शहंशाह ने अपने पूरे साम्राज्य में चरखा कातने या सिलने पर या उसे रखने पर मृत्यु दंड सुनाते हुए प्रतिबन्ध लगा दिया, लेकिन सब व्यर्थ साबित हुआ। जब शहजादी पंद्रह या सोलह साल की थीं, तो वह महल के दुर्ग पर एक बुज़ुर्ग महिला से मिली जो कताई कर रही थी। शहज़ादी ने इस अनोखे काम को आजमाने की तमन्ना ज़ाहिर की और नियति ने अपना खेल खेला। दुष्ट परी का शाप पूरा हुआ। नेक परी लौटी और उसने महल के सभी लोगों को नींद के आग़ोश में डाल दिया। महल को कंटीली झाड़ियों से भरे जंगल से घेरते हुए इसे बाहरी दुनिया की आंखों से ओझल कर दिया गया ताकि इसके अन्दर घुसपैठ करने की कोशिश करने वाले को पहले कांटों का शिकार होकर मौत को गले लगाना पड़े.


title: स्लीपिंग ब्यूटी

text: जब सौ साल गुज़र गए तो एक शहजादे ने, जिसने इस जादू के बारे में सुन रखा था, उस जंगल को चीरने का जौहर दिखाया. जैसे-जैसे वह आगे बढ़ता गया रास्ता खुद-ब-खुद बनता गया और इस तरह उसने महल में प्रवेश किया। वह शहज़ादी की खूबसूरती देख कर मन्त्र-मुग्ध हो गया तथा उसके सामने अपने घुटनों के बल बैठ गया। उसने उसे चूमा और वह जाग गई और फिर महल के सभी लोगों की निद्रा टूटी तथा उन्होंने वहीं से शुरुआत की जहां सब छोड़ा था।... तथा ब्रदर्स ग्रीम के संस्करण से शुरू करते हुए आधुनिक संस्करण के मुताबिक़ वे सभी उसके बाद हंसी-ख़ुशी रहने लगे।


title: स्लीपिंग ब्यूटी

text: नींद से जागे शाही दानदाता द्वारा गुपचुप शादी करवाये जाने के बाद शहज़ादा जॉन शहज़ादी से मिलने आता रहा, जिसने उसे दो संतानें लॉरोर (सुबह) तथा ली जॉर (दिवस) दीं। इस बात को उसने अपनी राक्षस वंश की मां से छुपाये रखा। जब वह सिंहासन पर बैठा तो अपनी पत्नी और बच्चों को राजधानी ले आया तथा उन्हें अपने रानी मां के राजप्रतिनिधि मंडल में छोड़ कर खुद पड़ोसी राजा काँटालाबुट्टे ("काउंट ऑफ द माउन्ट") से युद्ध करने गया।


title: स्लीपिंग ब्यूटी

text: राक्षसी मां ने युवा रानी और उसके बच्चों को जंगल के एक एकांत घर में भेज दिया और अपने रसोइये को रात के खाने के लिए लड़के को सॉस के साथ तैयार रखने को कहा. आदमज़ात रसोइये ने लड़के की जगह एक भेड़ परोस दी जिससे रानी मां संतुष्ट हो गयी। फिर उसने लड़की की मांग की, लेकिन उसी लज़ीज़ सॉस के साथ बनाये गए ताज़े बकरे से वह खुश हुई। जब राक्षसी ने युवा रानी को परोसे जाने की मांग की तो रसोइये ने उसके गला काटने की पेशकश की, ताकि वह अपने बच्चों के पास जा सके जिन्हें राक्षसी अब मरा हुआ समझ रही थी। रसोइये के छोटे से घर में सबका अश्रुपूरित पुनर्मिलन हुआ जबकि रानी मां "सॉस रॉबर्ट" के साथ परोसे गए हिंड से खुश थी। जल्दी ही उसे इस चाल की भनक लग गयी और उसने आंगन में ज़हरीले सांपों तथा अन्यान्य खतरनाक जीव जंतुओं से भरा एक गड्ढा बनवाया. ऐसे नाज़ुक मौके पर राजा लौटा और राक्षसी ने अपना पर्दाफाश होने पर अपने आपको उस गड्ढे में फ़ेंक दिया जिसे उन जानवरों ने खा लिया। उसके बाद सब हंसी-ख़ुशी रहने लगे।


title: स्लीपिंग ब्यूटी

text: भाव में अंतर होने के अलावा इस कथानक की सबसे उल्लेखनीय भिन्नताएं ये हैं कि दरअसल नींद का कारण शाप नहीं बल्कि भविष्यवाणी थी; कि राजा ने एक चुम्बन देकर तालिया को नहीं जगाया बल्कि उसने उसका बलात्कार किया और जब उसने दो बच्चों को जन्म दिया तो उनमें से एक ने उसकी उंगलियों को चूसा जिससे उसकी उंगली में फंसा वह सन का टुकड़ा बाहर आ गया जिसके कारण वह सोयी थी और वह जाग उठी और यह कि वह औरत जिसने उसे इतना सताया और उसे एवं उसके बच्चों को खाने की कोशिश की, वह राजा की मां नहीं बल्कि उसकी ईर्ष्यालु पत्नी थी। सास की ईष्या उतनी प्रेरक नहीं, हालांकि परी कथाओं में यह आम है।


title: स्लीपिंग ब्यूटी

text: मध्ययुगीन सभ्य रोमांस "पर्सफॉरेस्ट" (1528 में प्रकाशित) के कुछ पूर्ववर्ती तत्वों ने इस कथा में योगदान दिया है, जिसमें जेलांडाइन नामक एक शहज़ादी ट्रॉयलॉस नामक युवक से प्यार कर बैठती है। उसके पिता युवक को अपने आप को लड़की के काबिल साबित करने के लिए कुछ काम करने हेतु भेजते हैं और जब वह चला जाता है तो जेलांडाइन जादू भरे नींद में खो जाती है। ट्रॉयलॉस उसे ढूंढ निकालता है और उसे नींद में ही गर्भवती बना देता है; जब उनका बच्चा पैदा होता है तो वह उसकी उंगली से सन निकाल देता है जिसकी वजह से वह नींद में खोयी थी। वह अपनी उंगली में ट्रॉयलॉस द्वारा पहनाई गयी अंगूठी से पहचानती है कि वह बच्चे का पिता है तथा वह उससे ब्याह करने के लिए अपने दुस्साहसिक कार्य से वापस लौट कर आता है।


title: स्लीपिंग ब्यूटी

text: पूर्ववर्ती प्रभाव "वॉलसंगा सागा" की निद्रामग्न ब्रिनहिल्ड की कहानी तथा पूर्व इसाई हेगियोग्राफी परम्पराओं की पुण्य महिला शहीदों से ली गई हैं। दरअसल यह ब्रीमहिल्ड का अस्तित्व ही था जिसने ग्रिम भाइयों को अपने अगले संस्करण में इस कहानी को मिटाने की बजाय इसे शामिल करने की प्रेरणा दी, जैसा कि उन्होंने पेरौल्ट की कृतियों से प्रेरणा लेते हुए अपने उन अन्यान्य कृतियों में भी किया है जिन्हें वे विशुद्धतः फ़्रांसिसी मानते थे।


title: स्लीपिंग ब्यूटी

text: कहानी का उत्तरार्द्ध सेंट गेनेवाइव से प्रभावित हो सकता है, जहां शहज़ादी और उसके बच्चों को तकरीबन मार दिए जाने की तैयारी रहती है और उन्हें छुपा दिया जाता है।


title: स्लीपिंग ब्यूटी

text: यह परीकथा आर्ने-थॉम्पसन के 410वें प्रकार के रूप में वर्गीकृत है।


title: स्लीपिंग ब्यूटी

text: शहज़ादी का नाम बदलता रहा है। "सन, मून एंड तालिया" में उसका नाम तालिया रखा गया है ("सन" तथा "मून" उसके दोनों जुड़वां बच्चे हैं)। पेरौल्ट ने इसे हटा दिया और उसे बेनाम रहने दिया, हालांकि उसके बेटी का नाम "लॉरोर" रखा गया। ग्रिम भाइयों ने अपने 1812 संग्रह में उसका नाम "ब्रायर रोज़" रखा। इस स्थानांतरण को डिज़नी द्वारा फिल्म के लिए लिया गया, जिसमें उसे ऑरोरा नाम ही दिया गया। जॉन स्टेजीन ने टेलीस्टोरी प्रेजेंट्स में उसे "रोज़बड" नाम दिया।


title: स्लीपिंग ब्यूटी

text: ग्रिम भाइयों ने अपने संग्रह में एक अलग "ब्रायर रोज़" को शामिल किया। जैसा कि पेरौल्ट तथा बेसिल ने इसके प्रचलित अंत के बारे में कहा है : कथा का समापन शहज़ादे के आगमन पर हो जाता है। ग्रीम की कथा के कुछ अनुवादों में शहज़ादी का नाम "रोज़ामोंड" रखा गया है। भाइयों ने इस कहानी को इस आधार पर खारिज करना उचित समझा चूंकि वह पेरौल्ट के संस्करण से लिया गया था, लेकिन ब्रिनहिल्ड कथा की उपस्थिति के कारण वे इसे एक वास्तविक जर्मन कथा के रूप में शामिल करने हेतु मान गए। फिर भी, यह कथा की एकमात्र प्रचलित जर्मन शैली है और पेरौल्ट का प्रभाव लगभग तय है।


title: स्लीपिंग ब्यूटी

text: ग्रिम भाइयों ने अपनी कथाओं के पहले संस्करण में "द एविल मदर-इन-लॉ" नामक एक खंडबद्ध परीकथा को भी शामिल किया। इसकी शुरुआत पेरौल्ट की कथाओं की तरह शादीशुदा नायिका तथा दो बच्चों की मां से होती है तथा उसकी सास पहले उसके बच्चों को तथा बाद में नायिका को खाने की कोशिश करती है। पेरौल्ट के संस्करण के उलट यहां नायिका ने ख़ुद व्यंजन में उनलोगों की बजाय किसी पशु को परोसने का सुझाव दिया था और यह खंड नायिका की इस चिंता के साथ समाप्त हो जाता है कि वह अपने बच्चों को रोने से और उनकी आवाज़ सास के कानों में पड़ने से नहीं रोक सकती. फ्रांसीसी प्रभाव दिखाती बहुत सी जर्मन कथाओं की तरह यह किसी परवर्ती संस्करण में नहीं दिखा.


title: स्लीपिंग ब्यूटी

text: इटालो कैल्विनो ने "इटालियन लोककथाओं" में एक शैली का समावेश किया। उसकी नींद का कारण उसकी मां द्वारा बुरी मंत्रणा के कारण मांगी गयी इच्छा थी: उसे इसकी कोई परवाह नहीं थी कि पंद्रह साल की उम्र में उंगली में चुभन से उसकी बेटी मर जाती, उसे तो बस एक बेटी चाहिए थी। "पेंटामेरोन" की तरह शहजादे द्वारा बलात्कार करने तथा उसके बच्चों के पैदा होने पर उसकी नींद तब टूटती है जब उनमें से एक द्वारा उसकी उंगली चूसने पर वह कांटा बाहर निकल आता है, जिसके कारण वह सोयी हुई थी। वे इस प्रसंग को बरकरार रखते हैं कि वह औरत जिसने बच्चों को मारने की कोशिश की वह राजा की मां थी, न कि उसकी पत्नी लेकिन उसमें यह ज़रूर जोड़ दिया कि वह उन्हें ख़ुद नहीं खाना चाहती थी बल्कि उन्हें राजा को परोसना चाहती थी। उनका यह संस्करण कैलाब्रिया से लिया गया था लेकिन उन्होंने यह कहा कि सभी इतालवी संस्करण बेसिल का क़रीब से अनुकरण करते हैं।


title: स्लीपिंग ब्यूटी

text: "सन, मून एंड तालिया" के अलावा बेसिल ने इस आर्ने-थॉम्पसन प्रकार की एक और शैली "द यंग स्लेव" का समावेश किया। ग्रिम भाइयों ने भी एक दूसरे तथा अधिक दूरस्थ सम्बन्ध वाले "द ग्लास कॉफिन" का समावेश किया।


title: स्लीपिंग ब्यूटी

text: जोसेफ जैकोब ने कहा कि इस कथा में तथा उनके "मोर इंग्लिश फेयरी टेल्स" नामक पुस्तक की "द किंग ऑफ इंग्लैंड एंड हिज़ थ्री सन्स" नामक जिप्सी कथा में स्लीपिंग ब्यूटी की काया एक ही तरह की थी।


title: स्लीपिंग ब्यूटी

text: राजा की मां की उसकी नव विवाहिता पत्नी के साथ दुश्मनी परी कथा "द सिक्स स्वान्स" में भी दोहराई गई है तथा इसे "द ट्वेल्व वाइल्ड डक्स" में भी दिखाया गया है जहां उसे राजा की सौतेली मां का रूप दिया गया है, लेकिन इन कथाओं में उसके राक्षसीपन को मिटा दिया गया है।


title: स्लीपिंग ब्यूटी

text: कुछ लोक कथाकारों ने "स्लीपिंग ब्यूटी" का वर्णन चन्द्र वर्ष (इसके तेरह महीनों को पूरी तेरह परियों के संकेत के रूप में दर्शाया गया है) का सौर वर्ष (जिसके बारह महीने बारह आमंत्रित परियों का संकेत है) द्वारा प्रतिस्थापन के संकेतक के रूप में किया है। बहरहाल, यह इस बात को दर्शाता है कि केवल ग्रिम भाइयों की कथा में दुष्ट परी तेरहवीं परी थी और पेरौल्ट की कथा में वह आठवीं थी।


title: स्लीपिंग ब्यूटी

text: पेरौल्ट की कथा में परिचित विषयों तथा तत्वों में:"स्लीपिंग ब्यूटी" बहुत सी परी कथाओं को दोहराने के लिए प्रचलित रही है। इनमें मर्सिडीज़ लैकी का "एलिमेंटल मास्टर्स" उपन्यास "द गेट्स ऑफ स्लीप" ; रॉबिन मेककिनले का "स्पिनडल्स" एंड, औरसौन स्कॉट कार्ड्स का "एंचैन्टमेंट", जेन यौलें का "ब्रायर रोज़", सोफी मैसन का "क्लेमेंटाइन" तथा ऍन राईस का स्लीपिंग ब्यूटी त्रियोलोगी शामिल हैं।


title: स्लीपिंग ब्यूटी

text: परी मां के शाप को हूबहू कथा से लेकर बहुतेरे संदर्भों में इस्तेमाल किया गया है। जॉर्ज मेकडोनल्ड ने इसे अपने "स्लीपिंग ब्यूटी" पैरोडी "द लाईट प्रिंसेस" में इस्तेमाल किया, जिसमें दुष्ट परी मां शहज़ादी को मरने का नहीं बल्कि गुरुत्वाकर्षण कम हो जाने का शाप देती है- जिससे शारीरिक वजन कम हो जाने के साथ-साथ वह दूसरों की पीड़ा को गंभीरता से लेने में भी असमर्थ हो जाती है। एंड्रू लैंग की "प्रिंस प्रिगियो" में रानी परियों में यक़ीन नहीं करती और उन्हें न्यौता नहीं देती; परियां फिर भी आती हैं और अंतिम परी को छोड़ कर बाकी सभी परियां उसे अच्छे उपहार देती हैं, जिसका कहना है वह "बेहद चालाक" है तथा इस तरह के उपहारों की समस्या आगे चलकर ही सामने आती हैं। पैट्रीसिया रेड की "एन्चैंटेड फॉरेस्ट क्रौनिकल्स" में शहज़ादी अफ़सोस जताती है कि उसे नामकरण पर शापित नहीं किया गया। जब दूसरे चरित्र बताते हैं कि बहुत सी और परियां भी शापित नहीं हैं ("क्रौनिकल्स परी-कथा" की सेटिंग तक में), तो वह शिकायत करती है कि उसके मामले में तो दुष्ट परी नामकरण में आई थी, "उसने बेहतरीन समय बिताया," और शहज़ादी के लिए एक समुचित परी-कथा का किरदार निभाने के सारे रास्ते बंद करके चली गयी।


title: स्लीपिंग ब्यूटी

text: एंजेला कार्टर का "द ब्लडी चेंबर" "द लेडी ऑफ द हाउस ऑफ लव" शीर्षक से स्लीपिंग ब्यूटी का एक अत्याधुनिक पुनर्कथन उपलब्ध कराता है। हालांकि वह मूल विषय वस्तु से काफी हटकर दिखती है लेकिन वह अपने शब्दों में "अव्यक्त सामग्री" को बरकरार रखती है, उदाहरण के तौर पर हालांकि दरअसल वह सोती नहीं है, लेकिन नींद में चलने के समर्थन में कई सन्दर्भ मौजूद हैं। यह कहानी एक दुष्ट पिशाच के जीवन को लेकर आगे बढती है जो अपनी किस्मत की मारी हुई है और एक युवा सिपाही अपनी मासूमियत से उसे इस शाप से मुक्त करता है।


title: स्लीपिंग ब्यूटी

text: वेकिंग रोज़ में कहानी का आधुनिक परिप्रेक्ष्य चुना गया है। रोज़ नामक नायिका (उसका नाम ब्रायर रोज़ पर रखा गया है) को कोमा में रखा गया है; उसे अपने प्रेमी द्वारा उन दोनों चिकित्सकों के चंगुल से छुड़ाना है जो उसे जो उसे मानवीय तरीके से मौत देना चाहते थे चूंकि उसे इसका पता चल गया था कि वे लोगों को मारकर उनके अंगों को काले बाज़ार में बेचने का अवैध व्यापार करते थे। यह सर्लालुने वेबसाईट में प्रकाशित नहीं किया गया है, हालांकि इस श्रृंखला की अन्य किताबें उसमें प्रकाशित हैं।


title: स्लीपिंग ब्यूटी

text: एनालिस इवान का "नाइट्स रोज़" स्लीपिंग ब्यूटी के भाग दो से लिए गए उसी तत्व को लेकर आगे बढ़ता है। जिसमें नायिका रोज़मेरी इडेनबर्ग (शहज़ादी) समूची आदमखोर जाति का ही सफाया करने को तत्पर है। यात्रा के दौरान परी सलाहकार एम्ब्रोज नुइट तथा पिशाच भगवान गैरेथ शेनले उसके साथ हो लेते हैं।


title: स्लीपिंग ब्यूटी

text: प्युर्टो रिकन लेखक रोजारियो फेरे के कहानी संग्रह "द यंगेस्ट डॉल में "स्लीपिंग ब्यूटी" शीर्षक की एक कहानी है। यह कहानी परी कथा में पाए जाने वाले बहुत से तत्वों से भरपूर है।


title: स्लीपिंग ब्यूटी

text: 1825 में माइकल कराफा ने "ला बेले ऑ बोइस डौरमेन्ट" बनाया।


title: स्लीपिंग ब्यूटी

text: शाइकोवस्की के संस्करण से पहले बहुत से बैले निर्माण "स्लीपिंग ब्यूटी" की थीम पर आधारित थे, जिनमें से एक युगेन स्क्राइब से लिया गया है: 1828-1829 की सर्दियों में फ़्रांसिसी नाटककार ने ऑमर की "ला बेले ऑ बोइस डोरमेंट" नामक चार-अंकों वाले बैले पेंटोमाइम की नृत्य संरचना के आधार के रूप में एक चार अंकों वाला मूक परिदृश्य पेश किया। स्क्राइब ने बैले के लिए बड़ी चतुराई से पेरौल्ट की कथा के दूसरे भाग में वर्णित हिंसा को मिटा दिया है, जिसका सेट हेरोल्ड ने बनाया तथा जिसे पहली बार 27 अप्रैल 1829 को पेरिस स्थित अकैडेमी रॉयल में मंचित किया गया। हालांकि हेरोल्ड ने सांगीतिक थीम पर आधारित पियानो द्वारा अपने अंश "रौन्ड़ो ब्रिलिएंट" को लोकप्रिय बनाया। वे इस बैले को वापस मंच पर प्रस्तुत करने में सफल नहीं हो पाए.


title: स्लीपिंग ब्यूटी

text: सेंट पीटर्सबर्ग स्थित इम्पेरियल थियेटर के निदेशक इवान सेवोलोज्हसकी ने जब 25 मई 1888 को पेरौल्ट की कथा पर आधारित एक बैले का सुझाव देते हुए शाइकोवस्की को पत्र लिखा तो उन्होंने हिंसक दूसरे भाग को काट दिया और बैले का अंत नींद से जगाने वाले चुम्बन से किया तथा ब्रावुरा शैली की श्रृंखला के पारंपरिक उत्सवपूर्ण अंतिम अंक का अनुसरण किया।


title: स्लीपिंग ब्यूटी

text: हालांकि शाइकोवस्की संभवतः एक नए बैले की रचना करने के उतने इच्छुक नहीं थे (उनके "स्वान लेक" नामक संगीत बैले को मिले स्वागत को याद करते हुए जिसकी पहले ग्यारह सीज़नों में प्रस्तुतियां हो चुकी थी लेकिन उसे ठंडी प्रतिक्रिया ही मिली थी), पर उन्होंने सेवोलोव्ज्हसकी के परिदृश्य पर काम करना प्रारम्भ किया। शाइकोवस्की के संगीत (उनका ओपस 66) और मेरियस पेटिपा की नृत्य संरचना वाला बैले 24 जनवरी 1890 को सेंट पीटर्सबर्ग के मेरिन्स्की थियेटर में प्रदर्शित किया गया।


title: स्लीपिंग ब्यूटी

text: बैले संरचना के क्षेत्र में शाइकोवस्की की पहली बड़ी सफलता के अलावा इसने एक नवीन मानक निर्धारित किया जिसे आज हम "शास्त्रीय बैले" के नाम से जानते हैं तथा सम्पूर्ण बैले रिपर्टरी में यह एक सर्वकालीन पसंदीदा बैले बन गया। "स्लीपिंग ब्यूटी" ऐसा पहला बैले बन गया जिसे सर्जे दियाघिलेव ने कभी देखा, जिसे उन्होंने बाद में अपने संस्मरण में लिखा भी है। और यह बैलेरिना अन्ना पावलोव तथा गैलिना उलनोवा द्वारा देखा गया पहला बैले तथा एक ऐसा बैले था, जिसने रूसी नृत्यांगना रुडोल्फ न्युरेव का परिचय यूरोपीय दर्शकों से करवाया. दियाघिलेव ने खुद लन्दन में बैले रुसेस के साथ 1921 में इस बैले का मंचन किया। नृत्यकार जॉर्ज बैलेंशाइन ने अंतिम अंक "डाइवरसेमेंट्स" में सुनहरे पिंजड़े में सुनहरे कामदेव के रूप में बैठ कर मंच पर अपने कैरियर की शुरुआत की।


title: स्लीपिंग ब्यूटी

text: बैले का मूकाभिनय तथा नृत्य संस्करण एक प्रसिद्ध "ट्रेवेस्टि" किरदार दुष्ट परी काराबोस के साथ पेंटोमाइम की विशिष्ट ब्रिटिश शैली को लेकर चलता है।


title: स्लीपिंग ब्यूटी

text: मौरिस रेवेल की मा मेयर आई'ओये "पवने दी ला बैले औ बोइस डोरमेंट" ("पावन ऑफ डी स्लीपिंग ब्यूटी इन द वुड") शीर्षक से एक गतिविधि शामिल करते हैं। यह टुकड़ा बाद में एक बैले के रूप में भी विकसित किया गया।


title: स्लीपिंग ब्यूटी

text: ऐलेसाना बैंड में स्लीपिंग ब्यूटी से सम्बंधित "द अनइनवाइटेड थर्टीन" नामक एक गाना भी है, जो उनके एल्बम "वेयर मिथ फेड्स टू लिजेंड" का है। "यह अनामंत्रित तेरह और शहजादे के मद्देनज़र है। उससे पहले बहुत से दूसरे शहजादों ने निद्रा सुंदरी को जगाने का प्रयास किया लेकिन इससे पहले कि वे वहां तक पहुंच पाते वे कांटो से चीर दिए जाते थे। अनामंत्रित तेरहों प्रतिशोध की और दोनों की हत्या करने की बात करते हैं। शहज़ादा उसे बचाने की और कांटो को चीर कर निकलने के अपने संघर्ष की बात करता है। आखिरकार वह वहां पहुंच जाता है और उसे चूमता है। उसका इनाम उसकी प्रेयसी रोज़ामोंड है।"


title: स्लीपिंग ब्यूटी

text: वाल्ट डिज़नी निर्माण के एनिमेटेड फीचर "स्लीपिंग ब्यूटी" को बुएना विस्टा वितरकों द्वारा 29 जनवरी 1959 को जारी किया गया। डिज़नी को यह फिल्म बनाने में तकरीबन एक दशक लग गया, जिसका निर्माण स्टिरियोफोनिक साउंडट्रैक के साथ सुपर टेक्निरामा 70 वाइडस्क्रीन फिल्म प्रोसेस में किया गया। फिल्म निर्माण की लागत 6 मिलियन U.S. डॉलर थी। इसकी सांगीतिक पृष्ठभूमि तथा गाने शाइकोवस्की के बैले से अनुकूलित किये गए थे। इस कथा में फ्लोरा, फौना और मेरीवेदर नामक तीन नेक परियां तथा मेल्फिसेंट नामक एक दुष्ट परी है। ज़्यादातर डिज़नी फिल्मों की तरह इस फिल्म की पटकथा में भी काफी बदलाव किये गए हैं। उदाहरण के तौर पर, खुद मेल्फिसेंट ही महल के ऊपरी दुर्ग पर नज़र आती है और चरखा तथा तकली भी वही बनाती है जिसमें ऑरोरा (जिसे फ्लोरा, फौना तथा मेरीवेदर इस घटना के पहले ब्रायर रोज़ बुलाते थे) अपनी उंगली चुभा लेती है। शहज़ादी के बालों का रंग भी पेरौल्ट की मूल किताब में वर्णित गहरे भूरे की बजाय सुनहरे भूरे में बदल दिए जाते हैं। शहजादी का वर्णन डिज़नी की सबसे ख़ूबसूरत नायिका के रूप में किया गया है और चूंकि यह कहा गया था कि "सुडौल सुनहरी की समकालीन बार्बी डौल से तुलना को नकारना कठिन है", पहले-पहल फिल्म के सभी दृश्यों का फिल्मांकन लाइव एक्शन में ही किया गया।


title: स्लीपिंग ब्यूटी

text: आउट स्कूल आर्ट्स फेस्टिवल" एपिसोड में स्लीपिंग ब्यूटी पर कार्यक्रम पेश करती है, जिसमें चरित्र बेतरतीब तौर पर चुने गए थे। सकुरा को शहज़ादे का, स्यारन को औरोरा का तथा  यामाज़ाकी को मांगा में चुड़ैल का किरदार हासिल हुआ। बहरहाल, चूंकि मीलिन ने अनाइम में चुड़ैल का किरदार निभाया था इसलिए यामाज़ाकी मांगा की महारानी बन गई ताकि वह एक गुमनाम लड़के की बजाय परियों में से एक बन सके।


title: स्नूकर

text: स्नूकर एक डंडे वाला खेल है जो एक बड़े हरे बनात से ढ़के हुए मेज पर खेला जाता है जिसके प्रत्येक चार कोने में और प्रत्येक लंबे लचीले किनारे के बीच में पॉकेट होते हैं। इसमें एक विधिवत (पूर्ण आकार का) मेज होता है। इसे एक डंडे और स्नूकर गेंदों: एक सफेद , 15 जिसमें से प्रत्येक का मान एक अंक होता है और पीले (2 अंक), हरे (3), भूरे (4), नीले (5), गुलाबी (6) और काले (7) रंगों की अलग-अलग छह गेंदों का प्रयोग करके खेला जाता है। डंडे वाली गेंद को लाल और रंगीन गेंदों के साथ प्रयोग करते हुए एक खिलाड़ी (या दल) अपने प्रतिद्वंदी के विरुद्ध अधिक अंक प्राप्त कर स्नूकर का एक फ्रेम (व्यक्तिगत खेल) जीतता है। जब एक निश्चित संख्या में फ्रेमों को जीत लिया जाता है तो एक खिलाड़ी मैच जीत जाता है।


title: स्नूकर

text: स्नूकर, जिसे आम तौर पर भारत में ब्रिटिश सेना के अधिकारियों द्वारा आविष्कार किया हुआ माना जाता है, कई अंग्रेजी भाषी और राष्ट्रमंडल देशों में लोकप्रिय है, जिसमें शीर्ष पेशेवर खिलाड़ी इस खेल से कैरियर की कमाई बहु-मिलियन पाउंड तक अर्जित करते हैं। यह खेल चीन में विशेष रूप से और बहुत ही लोकप्रिय हैं।


title: स्नूकर

text: यह आमतौर पर स्वीकार किया जाता है कि स्नूकर कि उत्पत्ति 19 वीं सदी के उत्तरार्द्ध में हुई. भारत में तैनात ब्रिटिश सेना के अधिकारियों के बीच बिलियर्ड्स एक लोकप्रिय गतिविधि रहा था और अधिक परंपरागत बिलियर्ड खेल में बदलाव की योजना बनायी गई। 1874 या 1875 के दौरान जबलपुर के अधिकारियों के मेस में प्रकल्पित एक बदलाव पिरामिड पूल और लाइफ पूल में प्रयुक्त होने वाले लाल और काले रंग के अलावे रंगीन गेंदों को मिलाना था। "स्नूकर" शब्द की उत्पत्ति भी सैन्य मूल की है, जिसका प्रयोग प्रथम वर्ष के कैडेटों या अनुभवहीन कर्मियों के लिए बोल-चाल की भाषा के रूप में किया जाता था। प्रतियोगिता का एक रूप यह कहता है कि जब डेवनशायर रेजिमेंट के कर्नल सर नेविल चैम्बर्लन इस नए खेल को खेल रहे थे, तो उनका प्रतिद्वंद्वी एक गेंद को निशाना लगा कर पॉकेट में डालने में असफल रहा और चैम्बर्लन ने उसे एक "स्नूकर" कहा. इस प्रकार यह नाम बिलियर्ड्स के खेल से जुड़ गया जिसमें अनुभवहीन खिलाड़ियों को स्नूकर कहा जाता था।


title: स्नूकर

text: स्नूकर का खेल 19 वीं सदी के उत्तरार्द्ध और 20 वीं सदी के आरंभ में बढ़ता चला गया और 1927 तक जो डेविस के द्वारा प्रथम विश्व स्नूकर प्रतियोगिता का आयोजन किया जा चुका था, जिन्होंने, एक पेशेवर अंग्रेजी बिलियर्ड्स और स्नूकर खिलाड़ी के रूप में, इस खेल को एक मनोरंजन की गतिविधि से एक अधिक पेशेवर क्षेत्र में परिवर्तित किया। सेवानिवृत्त होने के पूर्व जो डेविस ने 1946 तक प्रत्येक विश्व प्रतियोगिता जीती. 1950 और 1960 के दशकों के दौरान खेल में गिरावट आता गया और इसे खेलने वाले व्यक्तियों के अलावे इस खेल में बहुत कम रूचि कायम रही. 1959 में, डेविस ने दो अतिरिक्त रंगों को मिलाकर खेल की लोकप्रियता में सुधार लाने का प्रयास करने के लिए स्नूकर प्लस नामक खेल में बदलाव की शुरुआत की. हालांकि, यह कभी लोकप्रिय नहीं हुआ। 1969 में एक प्रमुख प्रगति हुई, जब उस समय BBC के एक शीर्ष अधिकारी डेविड एटेनबॉरो ने रंगीन टेलीविजन की क्षमता प्रदर्शित करने के लिए स्नूकर प्रतियोगिता पॉट ब्लैक की शुरुआत की, जिसमें रंगीन प्रसारण के लाभों को प्रदर्शित करने के लिए हरे मेज और बहुरंगी गेंदों का आदर्श रूप में प्रयोग किया गया. टी वी श्रृंखला मूल्यांकन में एक सफलता सिद्ध हुई और एक समय BBC टू पर दूसरी सबसे लोकप्रिय शो थी। खेल में रुचि बढ़ती गई और 1978 की विश्व प्रतियोगिता प्रथम प्रतियोगिता थी जिसे पूर्ण रूप से टेलीविजन पर दिखाया गया. यह खेल शीघ्र ही यू॰के॰, आयरलैंड और राष्ट्रमंडल के अधिकांश देशों में मुख्यधारा विषयक खेल बन गया और पिछले 30 वर्षों में इसे काफी सफलता मिली है, जिसमें से अधिकांश वरीयता वाली प्रतियोगिताओं को टेलीविजन पर दिखाया गया. 1985 में कुल 1 करोड़ 85 लाख दर्शकों ने डेनिस टेलर और स्टीव डेविस के बीच विश्व प्रतियोगिता के फाइनल का समापन फ्रेम देखा. हाल के वर्षों में तंबाकू के प्रायोजन में कमी ने पेशेवर प्रतियोगिताओं की संख्या में कमी उत्पन्न की है, हालांकि कुछ नए प्रायोजकों का पता चला है, और सुदूर पूर्व एवं चीन में लिआंग वेनबो जैसी उभरती हुई प्रतिभाओं और अधिक सुस्थापित खिलाड़ियों जैसे कि डिंग जुन्हुई और मार्को फू के साथ इस खेल की लोकप्रियता दुनिया के उस हिस्से में इस खेल के भविष्य के लिए शुभ लक्षण सूचित करता है।


title: स्नूकर

text: खेल का उद्देश्य एक पूर्वनिर्धारित क्रम में प्रतिद्वंद्वी की तुलना में अधिक गेंदों को निशाना लगा कर पॉकेट में डालना है। फ्रेम के शुरू में, दिखाए गए तरीके से गेंदों को उपयुक्त स्थान पर रखा जाता है और खिलाड़ी बारी-बारी से डंडे की गेंद से एक ही प्रहार में निशाना लगाते हैं, जिसमें उनका लक्ष्य किसी एक लाल गेंद पर निशाना लगा कर पॉकेट में डालना और एक अंक प्राप्त करना होता है। यदि वे कम से कम एक लाल गेंद को निशाना लगा कर पॉकेट में डालते हैं, तो वह पॉकेट में बना रहता है और उन्हें एक और निशाना लगाने की अनुमति दी जाती है - इस बार लक्ष्य किसी भी एक रंग की गेंद को निशाना लगा कर पॉकेट में डालना होता है। यदि वे सफल होते हैं, तो वे निशाना लगा कर पॉकेट में डाले गए रंग का मान प्राप्त करते हैं। यह मेज पर अपनी सही स्थिति में लौट आता है और उन्हें एक और लाल रंग की गेंद पर निशाना लगा कर पॉकेट में डालने की कोशिश करनी चाहिए. यह प्रक्रिया तब तक जारी रहती है जब तक वे वांछित गेंद को निशाना लगा कर पॉकेट में डालने में असफल रहते हैं, जिसके आधार पर उनका प्रतिद्वंदी मेज पर दूसरा निशाना लगाने के लिए वापस आ जाता है। खेल इस तरीके से तब तक जारी रहता है जब तक सभी लाल गेंदों को निशाना लगा कर पॉकेट में नहीं डाला जाता है और सिर्फ 6 रंगों की गेंद मेज पर बचे रह जाते हैं; उस समय लक्ष्य तब रंगों (गेंदों) को पीला, हरा, भूरा, नीला, गुलाबी, काले रंग के क्रमानुसार निशाना लगा कर पॉकेट में डालना होता है। जब फ्रेम के इस चरण में किसी रंग को निशाना लगा कर पॉकेट में डाला जाता है, तो वह मेज से बाहर ही रहता है। जब अंतिम गेंद को निशाना लगा कर पॉकेट में डाला जाता है, सर्वाधिक अंक प्राप्त करने वाला खिलाड़ी विजयी होता है।


title: स्नूकर

text: जब किसी खिलाड़ी का प्रतिद्वंदी खेल के नियमों का उल्लंघन करता है तब भी अंक प्राप्त किये जा सकते हैं। नियमों का उल्लंघन विभिन्न कारणों से होता है, जैसे कि खिलाड़ी द्वारा लाल रंग के गेंद को निशाना लगाने के समय किसी रंग से टकराना, डंडे वाली गेंद को निशाना लगाना, या एक स्थिति से बचने में असफल होना "" (जहां पिछले खिलाड़ी ने अपनी बारी समाप्त कर डंडे वाली गेंद को उस स्थित में छोड़ दिया जहां लक्ष्य वाली गेंद को सीधे-सीधे निशाना नहीं लगाया जा सकता है। नियमों के उल्लंघन से प्राप्त अंक न्यूनतम 4 अंक से लेकर अधिकतम 7 अंक तक हो सकता है यदि इसमें काली गेंद भी शामिल हो.


title: स्नूकर

text: एक , अंतिम गेंद को निशाना लगाकर पॉकेट में डालने तक गेंदों को आरंभिक स्थिति में रखना, एक "" कहलाता है। एक में आमतौर पर फ्रेमों की एक पूर्वनिर्धारित संख्याएं होती है और जो खिलाड़ी सबसे अधिक फ्रेम जीतता है वह सम्पूर्ण मैच जीत जाता है। अधिकांश पेशेवर मैचों में एक खिलाड़ी को पांच फ्रेम जीतने की जरूरत होती है और उन्हें "सर्वश्रेष्ठ नौ" कहा जाता है क्योंकि वह फ्रेमों की अधिकतम संभव संख्या है। आमतौर पर प्रतियोगिता के फाइनल सर्वश्रेष्ठ 17 या सर्वश्रेष्ठ 19 होते हैं, जबकि विश्व प्रतियोगिता में लंबे समय तक चलने वाले मैच होते हैं - जिसमें क्वालिफाई करने वाले मैचों और और पहले दौर में सर्वश्रेष्ठ 19 मैचों से लेकर, लंबाई में 35 फ्रेम तक होते हैं (प्रथम से 18 तक) के लिए प्रथम) और यह दो दिनों तक खेला जाता है।


title: स्नूकर

text: पेशेवर और प्रतिस्पर्धात्मक गैर-पेशेवर (शौकिया) मैचों में एक रेफरी आधिकारिक रूप से काम करता है जो निष्पक्ष खेल के लिए एकमात्र निर्णायक होता है। रेफरी मेज पर रंगों को पुन: स्थापित करता है और खिलाड़ी द्वारा एक ब्रेक के दौरान प्राप्त किये गए अंकों की घोषणा करता है। आम तौर पर पेशेवर खिलाड़ी रेफरी द्वारा चूक किये गए नियमोल्लंघन की घोषणा कर, अपने प्रतिद्वंदी के अच्छे निशानों (शॉटों) की तारीफ कर, या भाग्यशाली शॉट के लिए हाथ पकड़ कर माफी मांग कर खेल को एक खेल-भावना के साथ खेलते हैं।


title: स्नूकर

text: स्नूकर में प्रयुक्त होने वाली अन्य शब्दावली में खिलाड़ी का एक ब्रेक शामिल है "", जिसका अर्थ मेज पर जाकर एक खिलाड़ी द्वारा लगातार इकट्ठा किया गया अंक (नियमोल्लंघन को छोड़कर) है। 15 अंकों का ब्रेक प्राप्त करने वाला एक खिलाड़ी, उदाहरण के लिए, अगले लाल रंग की गेंद को निशाना लगाकर पॉकेट में डालने में असफल रहने के पहले, एक लाल फिर एक काला, तब एक लाल फिर एक गुलाबी रंग की गेंद को निशाना लगाकर पॉकेट में डाल कर इसे प्राप्त कर सकता था। स्नूकर में पारंपरिक अधिकतम ब्रेक सभी लाल रंगों को काले से फिर सभी रंगों को निशाना लगाकर पॉकेट में डालना है जिससे 147 अंक प्राप्त होते हैं; इसे अक्सर "147" या "अधिकतम" के रूप में जाना जाता है। "इसे भी देखें: उच्चतम स्नूकर ब्रेक"


title: स्नूकर

text: स्नूकर के लिए इस्तेमाल की जाने वाली सहायक सामग्रियों में डंडे के सिरे के लिए प्रयुक्त होने वाला खड़िया, विभिन्न प्रकार के टेक (जिसकी जरुरत अक्सर बड़े आकार वाली मेज के कारण होती है), लाल रंगों को रखने के लिए एक रैक (त्रिभुजाकार उपकरण) और एक स्कोरबोर्ड शामिल हैं बड़े आकार की मेज पर स्नूकर खेलने का एक दोष कमरे का आकार (22'X 16' या लगभग 5 मी X 7 मी) है, जो डंडे को कमरे में सभी तरफ सुविधाजनक रूप से घुमाने के लिए न्यूनतम रूप से आवश्यक है। यह उन स्थानों की संख्या को सीमित कर देता है जहां खेल को आसानी से खेला जा सकता है। जबकि पूल टेबल कई पबों के सामान ही आम होते हैं, स्नूकर को या तो निजी परिवेश में या सार्वजनिक स्नूकर हॉलों में खेला जाता है। थोड़े से लाल गेंदों का उपयोग कर इस खेल को छोटी मेजों पर भी खेला जा सकता है। मेजों के विभिन्न आकार हैं: 10'x 5', 9'x 4.5', 8'x 4', 6'x3' (यथार्थवादी खेल के लिए सबसे छोटी) और 4'x 2'. छोटे मेज विभिन्न किस्मों के हो सकते हैं, जैसे कि मुड़ने वाले या खाने की मेज के रूप में परिवर्तित होने वाले.


title: स्नूकर

text: बिलियर्ड्स के पेशेवर खिलाड़ियों के रूप में 1968 में स्थापित विश्व पेशेवर बिलियर्ड्स और स्नूकर संघ (WPBSA, जिसे विश्व स्नूकर के नाम से भी जाना जाता है) पेशेवर खेल के लिए एक शासी निकाय है। ब्रिस्टल, इंग्लैंड में स्थित इसकी सहायक संस्था, पेशेवर दौरे आयोजित करता है। वर्षों से WPBSA की समिति (बोर्ड) कई बार बदल चुकी है, जिसके बारे में कई लोग यह तर्क देते हैं कि यह खेल के भीतर होने वाली अंतर्कलह का एक संकेत है। पेशेवर खेल अंतर्राष्ट्रीय बिलियर्ड्स और स्नूकर महासंघ (IBSF) द्वारा संचालित होता है। पेशेवर स्नूकर खिलाड़ी विश्व स्नूकर के मुख्य दौरे पर दौरे वाली वरीयता में खेल सकते हैं। पिछले दो सीजनों में खिलाड़ियों द्वारा अपने प्रदर्शनों के माध्यम से अर्जित अंक, वर्तमान विश्व वरीयता को निर्धारित करते हैं। एक खिलाड़ी कि वरीयता यह निर्धारित करती है कि वरीयता वाली प्रतियोगिता के लिए उन्हें किस स्तर की योग्यता की जरुरत हैं। पेशेवर स्नूकर के विशिष्ट वर्ग आमतौर पर "शीर्ष 16" वरीयता वाले खिलाड़ी माने जाते हैं, जिन्हें किसी भी प्रतियोगिता (टूर्नामेंट) के लिए पूर्व में क्वालिफाई करने की जरुरत नहीं होती है। दौरे में 96 खिलाड़ी शामिल होते हैं - पिछले दो सीजनों में से शीर्ष 64 खिलाड़ी, 8 एक वर्ष में सर्वोच्च अंक प्राप्त करने वाले खिलाड़ी जो शीर्ष 64 में शामिल नहीं हैं, पिछले सीजन के पॉन्टिन्स इंटरनेशनल शॄंखलाओं (PIOS) के शीर्ष 8 खिलाड़ी और विभिन्न क्षेत्रीय, जूनियर और गैर-पेशेवर विजेता.


title: स्नूकर

text: पेशेवर स्नूकर में सबसे महत्वपूर्ण आयोजन विश्व चैम्पियनशिप है जो 1927 से हर वर्ष आयोजित होता है (सिवाय द्वितीय विश्व युद्ध के दौरान और 1958 और 1963 के बीच की अवधि में). 1977 से यह प्रतियोगिता शेफील्ड (इंग्लैंड) में क्रूसिबल रंगमंच पर आयोजित की जा चुकी है और 1976 से 2005 तक इसे दूतावास द्वारा प्रायोजित किया जा चुका है। 2005 से, यूनाइटेड किंगडम में तंबाकू कंपनियों को खेल की प्रतोयोगिताओं को प्रायोजित करने की अनुमति प्रदान नहीं की गई है और विश्व स्नूकर चैम्पियनशिप को एक नए प्रायोजक की तलाश करनी है। जनवरी 2006 में यह घोषणा की गई कि 2006-2010 की विश्व प्रतियोगिता ऑनलाइन कैसीनो 888 डॉट कॉम (online casino 888.com) द्वारा प्रायोजित की जायेगी. 888.com द्वारा तीन वर्षों बाद पांच वर्षों की प्रायोजकता के समझौते से बाहर होने के बाद वर्तमान में चैम्पियनशिप बेटफ्रेड डॉट कॉम (BetFred.com) द्वारा प्रायोजित की जाती है।  15 अप्रैल 2009 को विश्व स्नूकर चैम्पियनशिप की वेबसाइट ने यह घोषणा की कि अगले चार वर्षों के लिए बेटफ्रेड डॉट कॉम (Betfred.com) विश्व चैंपियनशिप का नया प्रायोजक होगा.


title: स्नूकर

text: विश्व चैंपियनशिप जीतने का दर्जा महान है और पेशेवर स्नूकर में यह, वित्तीय इनाम (विजेता के लिए £ 250,000) और साथ ही साथ प्रतिष्ठा, दोनों की दृष्टि से सर्वाधिक मूल्य वाला पुरस्कार है। BBC (BBC) द्वारा ब्रिटेन में विश्व चैंपियनशिप को टेलीविजन पर बड़े पैमाने पर प्रसारित किया जाता है और इसे यूरोप और सुदूर पूर्व में यूरोस्पोर्ट पर व्यापक कवरेज प्राप्त होता है।


title: स्नूकर

text: महत्त्व की दृष्टि से इसके बाद आने वाले प्रतियोगिताओं के समूह अन्य वरीयता वाली प्रतियोगिताएं हैं। इन प्रतियोगिताओं में खिलाड़ी विश्व वरीयता वाले अंक प्राप्त करते हैं। एक उच्च वरीयता (रैंकिंग) अगले वर्ष की प्रतियोगिता के लिए योग्यता, आमंत्रण प्रतियोगिताओं के लिए आमंत्रण और प्रतियोगिताओं में एक लाभदायक ड्रॉ सुनिश्चित करता है। विश्व प्रतियोगिता के बाद इनमें से सर्वाधिक प्रतिष्ठित ब्रिटेन की प्रतियोगिता है। तीसरे स्थान पर आमंत्रण प्रतियोगिताएं हैं, जिसमें अधिकांश उच्च वरीयता प्राप्त खिलाड़ियों को आमंत्रित किया जाता है। इस श्रेणी में सबसे महत्वपूर्ण प्रतियोगिता दॅ मास्टर्स है, जो अधिकांश खिलाड़ियों के लिए दूसरा या तीसरा सर्वाधिक मांग वाला पुरस्कार है।


title: स्नूकर

text: उन आलोचनाओं का उत्तर देने के प्रयास में कि टेलीविजन पर प्रसारित होने वाले मैच धीमे हो सकते हैं या लंबे सुरक्षा संबंधी वाद-विवाद में उलझ सकते हैं और कि लंबे मैच विज्ञापनदाताओं के लिए समस्याओं का कारण बन सकते हैं, मैचरूम स्पोर्ट के अध्यक्ष बैरी हर्न ने समयबद्ध प्रतियोगिताओं की एक वैकल्पिक शृंखलाओं का आयोजन किया है। कम समय वाले प्रीमियर लीग स्नूकर की बुनियाद डाली गई, जिसमें सात खिलाड़ियों को यूनाइटेड किंगडम के आयोजन स्थलों पर नियमित रूप से प्रतिस्पर्द्धा करने के लिए आमंत्रित किया गया, जिसका टेलीविजन पर प्रसारण स्काई स्पोर्ट्स के द्वारा किया गया. प्रत्येक निशाने (शॉट) के लिए खिलाड़ियों को पच्चीस सेकंड दिए जाते हैं, जिसमें प्रत्येक मैच में प्रत्येक खिलाड़ी को पांच बार विश्राम दिया जाता है। हालांकि इस प्रारूप के द्वारा कुछ सफलता प्राप्त हुई है, इसे आम तौर पर वरीयता वाले नियमित प्रतियोगिताओं की अपेक्षा प्रेस का सामान आदर-सत्कार नहीं मिल पाता है।


title: स्नूकर

text: कुछ अन्य कम महत्त्व वाली प्रतियोगिताएं भी हैं, जिन्हें विश्व वरीयता-सूची में कोई अंक प्राप्त नहीं होते हैं और उन्हें टेलीविजन पर प्रसारित भी नहीं किया जाता है। यह एक वर्ष से दूसरे वर्ष के आधार पर बदल सकते हैं जो कैलेंडरों और प्रायोजकों पर निर्भर करते हैं।


title: स्नूकर

text: पेशेवर युग में कि 1930 के दशक में जो डेविस के साथ शुरू हुई और आज तक कायम है, शीर्ष स्तर पर अपेक्षाकृत कम संख्या में खिलाड़ी सफल हुए हैं। स्नूकर के अभिजात वर्ग के बीच पहुंचना और अपना एक स्थान बनाना एक कठिन काम है, क्योंकि खेल का स्तर ऐसा है कि इसके लिए वर्षों के समर्पण और प्रयास और साथ ही साथ स्वाभाविक क्षमता की भी आवश्यकता होती है।


title: स्नूकर

text: कुछ खिलाड़ी दशकों से इस खेल पर अपना वर्चस्व कायम रखते आये हैं। सामान्य रूप से 1970 के दशक के दौरान रे रियर्डन, 1980 के दशक के दौरान स्टीव डेविस और 1990 के दशक के दौरान स्टीफन हेन्ड्री को प्रमुख खिलाड़ी माना जाता है, जिन्होंने क्रमश: 6, 6 और 7 विश्व प्रतियोगिता (चैंपियनशिप) जीती. 2000 के दशक में किसी का बर्चस्व नहीं रहा है, जिसमें रोनी ओ सुल्लिवन (Ronnie O'Sullivan) ने तीन अवसरों पर खिताब जीता और मार्क विलियम्स और जॉन हिगिंस ने दो बार खिताब प्राप्त किये; हिगिंस को कुल मिलाकर तीन बार खिताब हासिल हुआ, पिछली बार जिसे उन्होंने 1998 में जीता था।


title: रीज विदरस्पून

text: लॉरा जीन्ने रीज विदरस्पून (जन्म 22 मार्च 1976), जो आमतौर पर रीज विदरस्पून के नाम से जानी जाती हैं, एक अमेरिकी अभिनेत्री और फिल्म निर्माता हैं। 1998 में वे तीन प्रमुख फिल्मों : "ओवरनाइट डिलिवरी", "प्लिजेंटविले" और "ट्विलाईट", में दिखाई दीं। इसके अलगे वर्ष विदरस्पून समीक्षकों द्वारा प्रशंसित "इलेक्शन" में दिखाई दीं, जिसे गोल्डेन ग्लोब के लिए मनोनीत किया गया। 2001 में बॉक्स ऑफिस हिट "लीगली ब्लॉन्ड" में "एल वुड्स" की भूमिका उनके कैरियर में एक महत्वपूर्ण मोड़ साबित हुई और 2002 में "स्वीट होम अलबामा", जो कि इस साल का सबसे बड़ी व्यावसायिक हिट रही, में उन्होंने अभिनय किया। 2003 में उनकी वापसी प्रमुख अभिनेत्री और कार्यकारी निर्माता के रूप में हुई"" . 2005 में, "वॉक द लाइन" में जून कार्टर कैश की भूमिका के लिए विदरस्पून की प्रशंसा की गयी और उन्होंने दुनिया का ध्यान अपनी ओर आकर्षित किया, इस फिल्म ने उन्हें प्रमुख भूमिका में सर्वश्रेष्ठ अभिनेत्री का एकाडमी अवार्ड, गोल्डेन ग्लोब, BAFTA और स्क्रीन एक्टर्स गिल्ड अवार्ड दिलाया।


title: रीज विदरस्पून

text: विदरस्पून ने 1999 में अभिनेता और "क्रूएल इंटेंशन्स" के सह-अभिनेता रयान फिलिप से ब्याह रचाया; इनके एवा और डिकॉन दो बच्चे हैं। 2006 के अंत में उनके बीच अलगाव हुआ और अक्तूबर 2007 में उनका तलाक हो गया। विदरस्पून की टाइप ए फिल्म्स नाम की अपनी एक फिल्म निर्माण कंपनी है और वे बच्चों और महिलाओं के लिए काम करनेवाले संगठनों से सक्रिय रूप से जुड़ी हुई हैं। वे चिल्ड्रेन’स डिफेंस फंड (CDF) के बोर्ड में हैं और 2007 में दातव्य एवॉन फाउंडेशन के अवैतनिक अध्यक्ष पद पर रहते हुए उन्हें एवॉन प्रोडक्ट्स का ग्लोबल एंबेसडर चुना गया।


title: रीज विदरस्पून

text: जब उनके पिता टुलेन युनिवर्सिटी के मेडिकल स्कूल के छात्र थे, तब विदरस्पून लुसियाना के न्यू ऑर्लेन्स के पूर्व सदर्न बापिस्ट हॉस्पिटल (अब ओच्स्नेर बापिस्ट मेडिकल सेंटर) में पैदा हुईं, यहीं उनके माता-पिता रहते थे। पिता जॉन विदरस्पून जॉर्जिया में पैदा हुए एक ऑटोलरिन्गोलॉजिस्ट थे, इससे पहले वे US आर्मी रिजर्व्स में लेफ्टिनेंट कर्नल रह चुके थे। उनकी मां, बेट्टी (नी रीज) टेनेज्जी के हैरीमन से हैं, बाल-चिकित्सा में पीएच.डी. हैं और वैंडरबिल्ट युनिवर्सिटी में नर्सिंग की प्राध्यापक हैं। दावा किया जाता है कि विदरस्पून प्रिंसटॉन युनिवर्सिटी के अध्यक्ष और संयुक्त राज्य की आजादी के घोषणापत्र के एक हस्ताक्षरकर्ता स्कॉटिश मूल के जॉन विदरस्पून की वंशज हैं। हालांकि वंश संबंधी यह दावा कभी सत्यापित नहीं हुआ है। चूंकि विदरस्पून के पिता ने US सेना के लिए जर्मनी के विस्बडेन में काम किया, इसीलिए बचपन में वे वहां चार सालों तक रहीं। US लौटने के बाद वे टेनेज्जी के नैशविले में बस गयी और वहीं उनका बचपन बीता, जहां वे एपिस्कोपालियन के रूप में पली-बढ़ीं.


title: रीज विदरस्पून

text: सात साल की उम्र में विदरस्पून को एक फूलवाले के टेलिविजन विज्ञापन के लिए फैशन मॉडल के रूप में चुना गया, जिसने उन्हें अभिनय का सबक लेने के लिए प्रेरित किया। ग्यारह साल की उम्र में टेन-स्टेट टैलेंट फेयर में उन्होंने पहला स्थान प्राप्त किया। विदरस्पून ने स्कूल में अच्छा ग्रेड प्राप्त किया; पढ़ना उसे अच्छा लगता था और खुद को "एक ऐसा गंवार" मानती थीं, "जिसने बहुत सारी किताबें पढ़ ली हो". किताबों के प्रति अपने प्रेम का जिक्र करते हुए उन्होंने कहा, "किताब की दुकान देखते ही मैं पागल हो जाती हूं. इससे मेरे दिल की धड़कन तेज हो जाती है, क्योंकि मैं सब कुछ खरीदना चाहती हूं. हार्डिंग एकाडमी के मीडिल स्कूल विदरस्पून ने दाखिला लिया और टेन्नीज के नैशविले में प्रतिष्ठित केवल लड़कियों के हर्पेथ हॉल स्कूल से स्नातक किया, इस दौरान वे एक चीयरलीडर थीं। अंग्रेजी साहित्य को प्रमुख विषय के रूप में लेकर स्टैनफोर्ड यूनिवर्सिटी में उन्होंने दाखिला लिया। एक साल तक पढ़ाई करने के बाद अभिनय कैरियर को जारी रखने के लिए उन्होंने स्टैनफोर्ड छोड़ दिया.


title: रीज विदरस्पून

text: विदरस्पून को अपने निश्चित दक्षिणी परवरिश पर नाज था, जैसा कि उन्होंने कहा, इसने उन्हें पारिवारिक और पारंपरिक समझ प्रदान की और इसने उन्हें लोगों की भावनाओं की विशुद्ध अंत:करण से कद्र करना, विनम्र रहना, जिम्मेदाराना होना और जीवन में जो मिला उसी से खुश कभी नहीं रहना भी सिखाया. विदरस्पून की पहचान "हर तरह से कामयाब" के रूप में दी जाती है और माता-पिता द्वारा उन्हें लिटिल टाइप ए उपनाम दिया गया। अपनी प्रारंभिक उपलब्धियों की चर्चा करते हुए "इंटरव्यू" पत्रिका में उन्होंने कहा, इनमें से मुझे कुछ भी उल्लेखनीय नहीं लगता है। हो सकता है यही प्रवृति मुझे संतुलित रखती है और मेरे कदमों को जमीन पर टिकाये रखती है। मैं एक ऐसे माहौल में पली-बढ़ी, जहां महिलाएं बहुत ही निपुण होती हैं। और अगर वे योग्य नहीं थीं तो इसलिए क्योंकि उनके पैरों में समाज की बेडि़यां थीं।


title: रीज विदरस्पून

text: 1990 में विदरस्पून "द मैन इन द मून" में आरंभिक भूमिका के चयन के लिए आमंत्रण पर कुछ सहेलियों के साथ छोटी-सी भूमिका के लिए ऑडिशन देने के इरादे से गयीं। इसके बदले उन्हें डैनी ट्रांट, एक 14 साल की गांव की लड़की जो 17 साल के अपने पड़ोस के लड़के के प्रेम में पड़ जाती है, की मुख्य भूमिका चुना गया। "वैराइटी" पत्रिका द्वारा उनके अभिनय को अविस्मरणीय मार्मिक बताया गया, और समीक्षक रोजन इबर्ट ने टिप्पणी की, "फिल्मों में उनका पहला चुबंन मेरे अब तक के देखे गए छोटे दृश्यों में सबसे उत्तम रहा." इस भूमिका के लिए विदरस्पून को यंग आर्टिस्ट अवार्ड की बेहतरीन युवा अभिनेत्री के लिए मनोनीत किया गया। बाद के वर्षों में, डैनी केटॉन द्वारा निर्देशित और पैट्रिसिया एरक्वेटी अभिनीत केबल फिल्म "वाइल्डफ्लावर" से उन्होंने पहली बार टीवी के लिए अभिनय किया। 1992 में, विदरस्पून गंभीर रूप से बीमार एक तरूणी की भूमिका में "डेस्परेट चॉइसेस: टू सेव माई चाइल्ड", नामक टीवी फिल्म में दिखाई दीं। 1993 में, CBS की लघु धारावाहिक "रिटर्न टू लोनसम डोव" में उन्होंने युवा पत्नी की भूमिका अदा की और किशोरों को लक्ष्य बना कर तैयार की गयी डिज्नी फिल्म "ए फार ऑफ प्लेस" में मुख्य चरित्र एक दक्षिण अफ्रिकी लड़की नॉनी पारकर, जिसे हर हाल में कालाहारी को पार करना था, की भूमिका उन्हें मिली। उसी साल, विदरस्पून को "जैक द वियर" में एक छोटी भूमिका मिली, जिसने उन्हें बेहतरीन युवा सह-अभिनेत्री के लिए यंग आर्टिस्ट अवार्ड का दिलाया। अगले साल, 1994 में जेफ्री लेवी द्वारा निर्देर्शित फिल्म "S.F.W." में विदरस्पून ने वेंडी फिस्टर के रूप में एक अन्य प्रमुख भूमिका में अभिनय किया।


title: रीज विदरस्पून

text: 1996 में दो प्रमुख फिल्मों में अभिनय के लिए विदरस्पून को प्रस्ताव दिया गया। वे मार्क वाह्लेबर्ग और एलीसा मिलानो के साथ रोमांचक फिल्म "फियर" में नजर आयीं, जिसमें उन्होंने निकोल वॉकर नाम की एक किशोरी की भूमिका निभायी है, जिसका सुदर्शन प्रेमी एक हिंसक मनोरोगी बन जाता है। एक रोमांचक और ब्लैक कॉमेडी "फ्रीवे" में कैफेर सुदरलैंड और ब्रूक शिल्ड्स के साथ उन्होंने एक प्रमुख भूमिका की। उनका चरित्र लॉस एंजेल्स में रहनेवाली एक गरीब लड़की का है, जिसका सामना स्टॉकहोम में अपनी नानी के यहां जाते हुए द्रुत मार्ग के एक सीरियल हत्यारे से होता है। प्रेस ने फिल्म की सकारात्मक समीक्षाएं की। उनमें से एक "सैन फ्रांसिस्को क्रॉनिकल" भी है, जिसमें मिक लासाले ने यह टिप्पणी की कि "विदरस्पून, जिसका टेक्सास उच्चारण बहुत ही तीखा है, उसका एक के बाद एक चरम हालात से गुजरना आश्चर्यजनक रूप से सर्वथा विश्वसनीय लगता है।" कॉगनैक पुलिस फिल्म फेस्टिवल में विदरस्पून के अभिनय के लिए बेहतरीन अभिनेत्री का पुरस्कार मिला, इसने उन्हें उभरती हुई अभिनेत्री के रूप में स्थापित कर दिया। फिल्म के निर्माण के दौरान विदरस्पून को अभिनय का बहुत ही खास अनुभव हासिल हुआ; जैसा कि उन्होंने कहा, "एक बार फिल्म का अवरोध खत्म हो गया – जिसने मरने से मुझे डराया था – मैंने महसूस किया कि मैं किसी भी चीज के लिए कोशिश कर सकती हूं." 1997 में "फ्रीवे" पूरा होने के बाद, विदरस्पून ने एक साल के लिए फिल्मों से किनारा कर लिया और रयान फिलिप के साथ डेटिंग शुरू कर दी। "ओवरनाइट डेलीवरी", "प्लिजेंटविले" और "ट्वीलाइट" फिल्मों में तीन बड़ी भूमिकाओं के साथ वे वापस लौट आयीं। "प्लिजेंटविले" में विदरस्पून ने टॉबे मैगुइरे के साथ 1990 के दशक के दो भाई-बहन की भूमिका में अभिनय किया, जो जादू से 1950 के टीवी धारावाहिक के सेट पर पहुंच जाते हैं। वह बहन जेनिफर की भूमिका में थीं, जो मुख्य रूप से अपने रूपरंग, रिश्ते और लोकप्रियता को लेकर चिंतित रहा करती है। विदरस्पून के अभिनय को समीक्षकों ने सराहा और इसने उन्हें बेस्ट फिमेल ब्रेकथ्रू परफॉमेंश के लिए यंग हॉलीवुड अवार्ड दिलाया। निर्देशक गैरी रोज ने कहा उन्हें पूरा भरोसा है कि आनेवाले समय में विदरस्पून एक बेहतरीन फिल्म अदाकारा होंगी.


title: रीज विदरस्पून

text: 1990 में, विदरस्पून ने एलेसैनड्रो निवोला के साथ रोमांचक नाटक "बेस्ट ले प्लेन्स" में अभिनय किया; उन्होंने लिसा नाम की एक महिला का चरित्र निभाया जो अपने प्रेमी निक के साथ शहर के आखिरी छोर में भाग जाने की योजना बनाती है। इसी साल नाट्‍य फिल्म "क्रुएल इंटेनशन्स", जो कि 18वीं सदी के फ्रांसीसी उपन्यास "लेस लेजान डेंजरयूजेज" के आधुनिक संस्करण में उन्होंने सारा मिसेल गेलर और रयान फिलिप के साथ अभिनय किया। एनेटे हरग्रोव की भूमिका में उनके अभिनय को "सैन फ्रांसिस्को क्रॉनिकल" ने सराहा: विदरस्पून खासतौर पर कम भड़कीली भूमिका में खूब रही और यहां तक कि जब उन्हें धूर्त चुडैल का चेहरा बनाना होता है तो वहां भी वे अच्छा कर गयीं। संयोगवश, फिल्म साउंडट्रैक के लिए मर्सी प्लेग्राउंड द्वारा तैयार किए गए म्युजिक वीडियो में भी वे नजर आयीं। इसी साल टॉम पेरोटा के उपन्यास पर आधारिक फिल्म "इलेक्शन" में विदरस्पून और मैथ्यू ब्रॉडरिक ने अभिनय किया। उपलब्धियों को हासिल करनेवाली एक प्रतिस्पर्धी और महत्वाकांक्षी ट्रेसी फ्लिक जो एक छात्र संगठन की अध्यक्ष है, के चरित्र को उन्होंने निभाया। अपने अभिनय के लिए उन्होंने समीक्षकों की प्रशंसा प्राप्त की और नेशनल सोसाइटी ऑफ क्रिटिक्स फिल्म और ऑनलाइन फिल्म क्रिटिक्स सोसाइटी का बेस्ट एक्ट्रेस अवार्ड उन्होंने जीता, पहला गोल्डेन ग्लोब के लिए पहला मनोनयन और इंडिपेंडेंट स्प्रिट अवार्ड का नामजद किया गया। "प्रीमियर" द्वारा "100 ग्रेटेस्ट फिल्म परफॉमेंशेस ऑफ ऑल टाइम" की सूची में विदरस्पून को स्थान दिया गया। एकाडमी अवार्ड प्राप्त निर्देशक एलेक्जेंडर पाइने ने उनकी प्रशंसा करते हुए कहा: उनमें वह बात है जिससे पुरुष उनकी ओर आकर्षित होते हैं, जबकि महिलाएं भी उनकी मित्र बनना पसंद करती हैं। लेकिन यह तो केवल शुरूआत है। दूसरे किसीसे इतनी मजेदार या चीजों को इतनी खूबसूरती के साथ पेश नहीं कर सकता है। वे कुछ भी कर सकती हैं।" उनके सफल अभिनय के बावजूद, विदरस्पून ने एक साक्षात्कार में कहा कि फिल्म पूरा होने के बाद एक ही तरह की भूमिका दिए जाने के कारण उन्हें काम पाने के लिए बहुत संघर्ष करना पड़ा. काम मिलने में होनेवाली कठिनाई के पीछे जो वजह थी उसका विश्लेषण करते हुए विदरस्पून ने टिप्पणी की "मेरा मानना है कि ऐसा इसलिए हुआ क्योंकि मैंने जिन चरित्रों के लिए अभिनय किया वे बहुत ही चरम और ककर्श किस्म के थे – लोगों ने सोचा कि उन चरित्रों में पैठ जाने और उन्हें निभाने के बजाए मैं वैसी ही थी। मैं उनके लिए ऑडिशन देती और मैं हमेशा उनकी दूसरी वैकल्पिक पसंद रहती – स्टूडियो मुझे लेना नहीं चाहता था और बड़े बॉक्स ऑफिस का हिस्सा बननेवाली एक्ट्रेस होने से मैं चुकी नहीं, लेकिन मुझे लगता है कि लोग इस बारे में अलग तरह से महसूस किया करते हैं।"


title: रीज विदरस्पून

text: 2000 में, विदरस्पून को "अमेरिकन साइको" में एक सहयोगी भूमिका मिली और "लिटिल निकी" में अतिथि भूमिका में वे नजर आयीं। अतिथि कलाकार के रूप में "फ्रेंड्स" के छठे सीजन में रसेल ग्रीन की बहन के जिल ग्रीन की भूमिका में वे नजर आयीं। अगले साल, एनीमेटेड फिलल्म "द ट्रम्पेट ऑफ द स्वान" में सेरेना के लिए विदरस्पून ने अपनी आवाज प्रदान की, जिसका निर्माण क्रेस्ट एनीमेशन प्रोडक्शन्स द्वारा किया गया था।


title: रीज विदरस्पून

text: 2001 में विदरस्पून के कैरियर ने तब एक महत्वपूर्ण मोड़ लिया, जब उन्होंने फीचर फिल्म ""[[लीगली ब्लॉन्ड]]"" में काम किया। उन्होंने एक प्रमुख फैशन व्यापारी एल वुड्स का चरित्र निभाया, अपने पूर्व प्रेमी का पीछा करते हुए जो हार्वर्ड विश्वविद्यालय में कानून की छात्र बनने का फैसला करती है। 'वुड्स के चरित्र के बारे में बताते हुए, विदरस्पून ने कहा कि "जब मैंने "लीगली ब्लॉन्ड" पढ़ा, तब मुझे लगा जैसे कि, 'वह बेवर्ली हिल्स से है, वह अमीर है, वह सखी समाज में है। उसका एक बहुत ही अच्छा प्रेमी है। ओह, हां, वह छोड़ दी जाती है। किसे परवाह है? मैं अब भी उससे नफरत करती हूं.' तो हमें यह विश्वास करना होगा कि वह एक ऐसी शख्स है जिससे आप नफरत नहीं कर सकते." "लीगली ब्लॉन्ड" बॉक्स ऑफिस पर हिट रही, अमेरिका के घरेलू बाज़ार में इसने कुल 96 मिलियन डॉलर की कमाई की। समीक्षकों द्वारा विदरस्पून के अभिनय की प्रशंसा की गयी, प्रेस "द न्यू मेग रयान" के रूप में उनका उल्लेख करने लगा। रोजर एबर्ट ने टिप्पणी की, "विदरस्पून ने इस सामग्री को सूर्य की रोशनी की तरह प्रखर और तीक्ष्ण बुद्धि के साथ सहज भाव से अनुप्राणित किया", और "Salon.com" ने कहा कि "उन्होंने [विदरस्पून] एली के चरित्र को बड़ी खूबसूरती के साथ चित्रित किया।" इस बीच, सिएटल पोस्ट इंटेलिजेंसर ने कहा, "विदरस्पून एक प्रतिभाशाली कॉमेडियन हैं, जो किसी दृश्य को स्फूर्ति के साथ बखूबी निभा लेती हैं और उनमें इतना दम है इस आडम्बरहीन लघु कॉमेडी को लगभग अकेले ही कर सकती हैं।" उनके काम के लिए, विदरस्पून को बेहतरीन अदाकारा के लिए दूसरी बार गोल्डेन ग्लोब द्वारा मनोनीत किया गया और बेहतरीन हास्य अभिनय के लिए MTV मूवी अवार्ड दिया गया।